open-index/open-wikipedia-markdown huggingface dataset:
చింతల వెంకటరమణ దేవాలయం

**చింతల వెంకటరమణ దేవాలయం** అనంతపురం జిల్లా, తాడిపత్రిలో ఉన్న ఒక ప్రాచీన వైష్ణవ దేవాలయం. ఈ ఆలయం పెన్నా నది ఒడ్డున సుమారు 5 ఎకరాల స్థలంలో విస్తరించి ఉంది. విజయనగర రాజుల కాలంలో నిర్మించబడింది.

## స్థల పురాణం
ఒకసారి ఈ ఆలయం ఉన్న స్థలంలో ఉన్న ఒక పెద్ద చింతచెట్టు నుంచి అక్కడికి దగ్గర్లో ఉన్నవారికి పెద్ద పెద్ద శబ్దాలు వినిపించాయి. వారు అక్కడికి వెళ్ళి చూడగా ఆ చెట్టు తొర్రలో ఒక విష్ణువు విగ్రహం కనిపించింది. అదే సమయంలో పెన్నసాని పాలకుడైన తిమ్మనాయకుడు గండికోటలో తన సైన్యంతో సహా విశ్రాంతి తీసుకుంటుండగా ఆయనకు కల్లో శ్రీ వేంకటేశ్వర స్వామి కనబడి చింత చిట్ట తొర్రలో ఉన్న తన విగ్రహాన్ని బయటకు తీసి ఆలయాన్ని నిర్మించాల్సిందిగా ఆజ్ఞాపించాడు. 
## చరిత్ర
ఈ ఆలయాన్ని ప్రౌఢరాయల కాలంలో తాడిపత్రిని పాలిస్తున్న పెమ్మసాని రామలింగనాయుడు, తిమ్మనాయుడులు 1510- 1525 మధ్యలో నిర్మించారు. విజయనగర నిర్మాణ శైలిలో వున్న ఈ ఆలయాన్ని నిర్మించడానికి ప్రత్యేకంగా వారణాశి నుండి శిల్పులను రప్పించారు. ఈ ఆలయం ఉన్న ప్రదేశంలో పూర్వం చింతచెట్లు ఎక్కువగా ఉండటం వల్ల, విగ్రహం చింతచెట్టు తొర్రలో దొరకడం వల్ల ఇక్కడి స్వామిని చింతల తిరువేంగళ నాథ స్వామి అని పిలిచే వారు. క్రమంగా చింతల వేంకటేశ్వర స్వామి లేదా చింతల వేంకటరమణ స్వామి అని పిలుస్తున్నారు. కొంత శిథిలమైన కళ్యాణమంటపాన్ని సా.శ..1800 ప్రాంతంలో అప్పటి కలెక్టర్ థామస్ మన్రో మరమ్మత్తులు చేయించి ప్రభుత్వ నిధులతో ఆలయ నిత్యపూజాదికాలు నిర్వహించడానికి ఏర్పాట్లు చేశాడు.

## ఆలయ వివరాలు
గర్భగుడిలోని మూల మూర్తి విగ్రహం సుమారు 10 అడుగుల ఎత్తు ఉంటుంది. ప్రతి ఏటా ముక్కోటి ఏకాదశి నుంచి ప్రారంభించి వరుసగా మూడు రోజుల పాటు సూర్యకిరణాలు స్వామి వారి పాదాలను తాకుతాయి. ఈ కిరణాలు స్వామి విగ్రహానికి సుమారు 70 అడుగుల దూరంలో ఉన్న రాతి రథంలోని రంధ్రాల గుండా ప్రవేశించి స్వామివారి మీద పడేలా ఏర్పాటు చేశారు.

దేవాలయ మంటపం ఈ రాతి రథం నుంచి ప్రారంభమై 40 స్తంభాలపై నిర్మితమై ఉంది. గోడలపై, స్తంభాలపైన రామాయణ, మహాభారత గాథలను శిల్పాలుగా చెక్కి ఉన్నారు. నడవ పై కప్పు పైన అష్టభుజాకారాంలో పువ్వులు చెక్కి ఉంటాయి. ఈ ఆలయ ప్రాంగణంలోని సీతారామ స్వామి ఆలయం, పద్మావతీ దేవి ఆలయం ఉన్నాయి.

## ప్రయాణ సౌకర్యాలు
* అనంతపురం నుంచి తాడిపత్రి సుమారు 56 కిలోమీటర్లు. అనంతపురం నుంచి తాడిపత్రికి బస్సులు తరచుగా ఉంటాయి.
* తిరుపతి నుంచి తాడిపత్రికి సుమారు 257 కిలోమీటర్లు. తిరుపతి నుంచి కూడా తాడిపత్రికి బస్సులున్నాయి.
* తిరుపతి నుంచి తాడిపత్రికి రైలు సౌకర్యం కూడా ఉంది. ప్రయాణ సమయం సుమారు 3 గంటల 45 నిమిషాలు.
## చిత్రమాలిక
ఈ ఆలయప్రాంగణ దృశ్యాలు మరికొన్ని:

File:Chintalarayaswami Temple-Dr. Murali Mohan Gurram (1).jpg
File:Chintalarayaswami Temple-Dr. Murali Mohan Gurram (14).jpg
File:Chintalarayaswami Temple-Dr. Murali Mohan Gurram (2).jpg
File:Chintalarayaswami Temple-Dr. Murali Mohan Gurram (3).jpg
File:Chinthalavenkataramana Swami Temple.jpg
File:Chintalarayaswami Temple-Dr. Murali Mohan Gurram (12).jpg
File:Chintalarayaswami Temple-Dr. Murali Mohan Gurram (5).jpg
File:Mural tadpatri venkatramana temple AP - panoramio.jpg| శ్రీకృష్ణ లీలలను తెలిపే కుడ్యశిల్పాలు


## మూలాలు

వర్గం:ఆంధ్రప్రదేశ్ దేవాలయాలు
వర్గం:అనంతపురం జిల్లా
వర్గం:అనంతపురం జిల్లా పర్యాటక ప్రదేశాలు
వర్గం:అనంతపురం జిల్లా పుణ్యక్షేత్రాలు
వర్గం:రాయలసీమ లోని పుణ్యక్షేత్రాలు
ఓర్వకల్లు రాతి ఉద్యానవనం

**ఓర్వకల్లు రాతి ఉద్యానవనం** కర్నూలు జిల్లా, ఓర్వకల్లు గ్రామానికి సుమారు 3 కిలోమీటర్ల దూరంలో ప్రకృతి సహజంగా ఏర్పడిన రాతి నిర్మాణాలు. ఓర్వకల్లు జిల్లా కేంద్రమయిన కర్నూలు నుండి సుమారు 24 కిలోమీటర్ల దూరంలో ఉంటుంది. కర్నూలు నుండి నంద్యాల వెళ్ళే జాతీయ రహదారి 18 కి చుట్టుపక్కలా వీటిని చూడవచ్చు. ఇక్కడ గాజు పరిశ్రమలో విరివిగా ఉపయోగించే క్వార్ట్జ్, సిలికా లాంటి ముడి పదార్థాలతో సహజ శిలలు ఏర్పడ్డాయి.
ఇక్కడ సినిమాలు కూడా చిత్రీకరిస్తుంటారు.

## సౌకర్యాలు
ఇక్కడ ఆంధ్రప్రదేశ్ పర్యాటక శాఖ ఆధ్వర్యంలో నడుస్తున్న రాతి రెస్టారెంట్, బోటింగ్, కేవ్ మ్యూజియం, పిక్నిక్ స్థలాలు, వసతి కోసం హరిత రిసార్టు ఉన్నాయి. ప్రతి రోజు ఉదయం 10 గంటల నుంచి సాయంత్రం 6 గంటల వరకు వీటిని సందర్శించడానికి అనువైన సమయం. 

ఇక్కడ ఉన్న డిస్నీ బర్డ్ వాచింగ్ స్పాట్ లో వివిధ రకాలైన పక్షుల శబ్దాలను, వాటి గమనాన్ని వీక్షించవచ్చు.

## సినిమా చిత్రీకరణ
ఇక్కడ జయం మనదేరా, టక్కరి దొంగ, సుభాష్ చంద్రబోస్, బాహుబలి లాంటి సినిమాలు చిత్రీకరించారు.

## మూలాలు

వర్గం:కర్నూలు జిల్లా పర్యాటక ప్రదేశాలు
ఎక్కడికి పోతావు చిన్నవాడా

**ఎక్కడికి పోతావు చిన్నవాడా ** 2016 తెలుగు సినిమా. చిత్ర విడుదల నవంబరు 1, 2016.

## కథ
అర్జున్ (నిఖిల్) ఓ యానిమేష‌న్ కంపెనీలో ప‌నిచేస్తుంటాడు. బాహుబ‌లి యానిమేష‌న్ ట్రూప్‌లో ఉంటాడు. అత‌ని ఫ్రెండ్‌కి సోద‌రుడు కిశోర్ (వెన్నెల కిశోర్‌) కి దెయ్యం ప‌ట్టిన‌ట్టు అనుమానం క‌లుగుతుంది. అందులో నుంచి బ‌య‌ట‌ప‌డ‌టానికి అత‌న్ని కేర‌ళ‌లోని మ‌హిషాసుర‌మ‌ర్ధిని గుడికి వెళ్ల‌మంటాడు ఓ స్వామీజీ. ఆయ‌న మాట ప్ర‌కారం అర్జున్‌, కిశోర్ ఇద్ద‌రూ అక్క‌డికి వెళ్తారు. కిశోర్‌కి దెయ్యం ప‌ట్ట‌లేద‌నే విష‌యం తెలుస్తుంది. అక్క‌డే అర్జున్‌కి అమ‌ల (హెబ్బా ప‌టేల్‌)తో ప‌రిచ‌య‌మ‌వుతుంది. నాలుగు రోజులు అత‌నితో స‌ర‌దాగా గ‌డుపుతుంది. దాంతో ఆమెతో ప్రేమ‌లో ప‌డ‌తాడు అర్జున్‌. కానీ ఆమె క‌నిపించ‌కుండా పోతుంది. తీరా ఓ సారి క‌నిపించినా త‌న పేరు అమ‌ల కాదు నిత్య అని చెబుతుంది. అంత‌లోనే `నేను అమ‌ల‌`ని అని అత‌నికి పార్వ‌తి (నందిత శ్వేత‌) ఫోన్ చేస్తుంది. అమ‌ల ఎవ‌రు? అర్జున్ ప్రేమించిన ఆయేషా (అవికా గోర్‌) ఏమ‌యింది? అమ‌ల‌కి ఆయేషాకి సంబంధం ఏంటి? నిత్య‌, పార్వ‌తికి అమ‌ల‌తో ఉన్న ప‌రిచ‌యం ఏంటి? మ‌హిషాసుర‌మ‌ర్ధిని ఆల‌యంలో జ‌రిగింది ఏంటి? ఆత్మ 21 గ్రాములే ఉంటుందా? అది సైంటిఫికిగ్గా ఎలా ప్రూవ్ అయింది? ఒక వ్య‌క్తి బ‌తికి ఉండ‌గా అత‌నిలో మ‌రో ఆత్మ ప్ర‌వేశించ‌డం సాధ్య‌మేనా? స‌నాత‌న ధ‌ర్మం వీటిని గురించి ఏం చెబుతోంది? వ‌ంటి అంశాలు క‌థ‌లో భాగం.
 
## నటులు
* నిఖిల్ సిద్ధార్థ్
* హెబ్బా పటేల్
* నందిత శ్వేత
*వైవా హర్ష
*అపూర్వ శ్రీనివాసన్

## పాటలు
*వంద స్పీడుతో, రచన: రామజోగయ్య శాస్త్రి , గానం.ధనంజయ , స్వీకర్ అగస్తి
*నీతో ఉంటే చాలు , రచన: రామజోగయ్య శాస్త్రి,గానం.రమ్య బెహెర
*మస్తుగుంది లైఫ్ , రచన: ప్రసన్న బెజవాడ, శేఖర్ చంద్ర , గానం.శేఖర్ చంద్ర 
*చిరునామా తన చిరునామా , రచన: శ్రీమణి , గానం.యాజిన్ నిజార్ , కరిముల్లా

## టీజర్
టీజర్ మే 1 2016 న విడుదలైంది.

## మూలాలు

## బయటి లింకులు
* టీజర్
* 
* 

వర్గం:2016 తెలుగు సినిమాలు
దువ్వాడ జగన్నాథం

**దువ్వాడ జగన్నాధం ** 2016 తెలుగు సినిమా. 2016 ఆగస్టు షూటింగ్ ప్రారంభం. విడుదల తేదీ 2017 సమ్మర్.

## కథ
డిజె దువ్వాడ జ‌గ‌న్నాథ‌మ్‌(అల్లు అర్జున్‌) విజ‌య‌వాడ‌లోని బ్రాహ్మ‌ణుడు. ధ‌ర్మో ర‌క్షితి ర‌క్షితః అనే సూత్రాన్ని న‌మ్మేవాడు. అన్యాయం చేసేవాళ్ళ‌ను చంపేయాల‌నుకునే ర‌కం. జ‌గ‌న్నాథ‌మ్‌కు ఎఫ్‌.ఐ.ఆర్ రాసే పోలీస్ ఆఫీస‌ర్‌(ముర‌ళీశ‌ర్మ)తో స‌హా కొంత మంది స‌హ‌కారం అందిస్తూ ఉంటారు. హైద‌రాబాద్‌లో డి.జెగా ఉంటూ అన్యాయం చేసిన వారిని చంపేస్తుంటాడు, విజ‌య‌వాడ‌లో అన్న‌పూర్ణ క్యాట‌రింగ్ స‌ర్వీస్ న‌డుపుతుంటాడు. జ‌గ‌న్నాథ‌మ్ స్నేహితుడు విఘ్నేశ్వ‌ర శాస్త్రి పెళ్ళిలో పూజ(పూజా హెగ్డే)ను క‌లుస్తాడు. పూజ‌ను ప్రేమిస్తాడు కూడా. క‌థ ఇలా సాగుతుండ‌గా జ‌గ‌న్నాథ‌మ్ మావ‌య్య‌(చంద్ర‌మోహ‌న్‌) అగ్రో డైమండ్ అనే రియ‌ల్ ఎస్టేట్ సంస్థ చేసే ప‌ని వ‌ల్ల ఆత్మ‌హ‌త్య చేసుకుంటాడు. దాంతో జ‌గ‌న్నాథ‌మ్ డిజెగా కంపెనీ గురించి ఆరా తీస్తాడు. ఆ కంపెనీ ఎండి స్టీఫెన్ ప్ర‌కాష్‌(శ‌త్రు)ను ప‌ట్టుకుంటాడు. కానీ స్టీఫెన్ ప్ర‌కాష్ వెనుక ఉండి రొయ్య‌ల నాయుడు(రావు ర‌మేష్) ఈ నాట‌కం ఆడిస్తున్నాడ‌ని తెలియ‌దు.
 
అలాగే డిజె అంటే ఎవ‌రో కూడా రొయ్య‌ల‌నాయుడుకి తెలియ‌దు. స్టీఫెన్ ప్రకాష్ అస‌లు గుట్టు ఎక్క‌డ చెప్పేస్తాడోన‌ని రొయ్య‌ల నాయుడు భ‌య‌ప‌డి డిజెను చంపేయాల‌నుకుంటాడు. మ‌రోవైపు హోం మినిస్ట‌ర్(పోసాని కృష్ణ‌ముర‌ళి) కుమార్తెకు, త‌న కొడుకునిచ్చి పెళ్ళి చేయాలనుకుంటాడు. అప్పుడేం జ‌రుగుతుంది. జ‌గ‌న్నాథానికి రొయ్య‌ల నాయుడు గురించి తెలుస్తుందా? రొయ్య‌ల నాయుడుకి జ‌గ‌న్నాథ‌మ్‌, డిజె ఒక‌టే అనే నిజం ఎలా తెలుస్తుంది? చివ‌ర‌కు డిజెగా జ‌గ‌న్నాథ‌మ్ ప్ర‌జ‌ల‌కు ఎలా న్యాయం చేశాడు? త‌న ప్రేయ‌సిని ఎలా ద‌క్కించుకున్నాడు అనే విష‌యాలు మిగిలిన కథలో భాగంగా సాగుతాయి.

## నటులు
*అల్లు అర్జున్	
*పూజా_హెగ్డే
* మురళీ శర్మ
*డైరెక్టర్ హరీష్ శంకర్
*నిర్మాత దిల్ రాజు
*చంద్రమోహన్
*హరీశ్ ఉత్తమన్
* రామచంద్ర
## మూలాలు

వర్గం:2017 తెలుగు సినిమాలు
వర్గం:చంద్రమోహన్ నటించిన సినిమాలు
ఆక్సిజన్ (సినిమా)

**ఆక్సిజన్  ** 2016  తెలుగు సినిమా. ప్రొడక్షన్ హౌస్ శ్రీ సాయిరాం క్రియోషన్స్. ఇది 2016  అక్టోబరు 21న విడుదలైంది. షూటింగ్ 2015 డిసెంబరులో స్టార్ట్ అయింది.

## నటులు
*గోపీచంద్
*రాశి ఖన్నా
*అను ఇమ్మాన్యుయేల్
*శ్యామ్
*జగపతిబాబు
*అభిమన్యు సింగ్
*చంద్రమోహన్
*సితార (నటి)
*ఆలీ (నటుడు)
*బ్రహ్మాజీ
*అర్జున్ దాస్
*సాక్షి చౌదరి
*మేఘశ్రీ

## పాటల జాబితా
*ఓ క్షణం, రచన: శ్రీమణి, గానం . ఐశ్వర్య, దీపక్
*అదీ లెక్క, రచన: రామజోగయ్య శాస్త్రి, గానం.రేవంత్
*ఆకాశం, రచన: రామజోగయ్య శాస్త్రి,గానం. ఎం. ఎల్. ఆర్. కార్తికేయన్, ఎస్.ఐశ్వర్య
*అదిరిందే , రచన: శ్రీమణి, గానం.గీతామాధురి
*వాచ్ ఔట్ ఫర్ డెంబకి , గానం.బ్లాజె .

## మూలాలు

## ఇతర లింకులు

వర్గం:2016 తెలుగు సినిమాలు
వర్గం:చంద్రమోహన్ నటించిన సినిమాలు
ఇజం

**ఇజం ** 2016 తెలుగు సినిమా. కళ్యాణ్ రామ్ ప్రొడ్యూసర్, హీరో. పూరీ జగన్నాధ్ డైరెక్టర్.  మ్యూజిక్ అనూప్ రూబెన్స్. విడుదల 2016.
## నటులు
*కళ్యాణ్ రామ్
*అదితి ఆర్య
*జగపతిబాబు - విలన్

## మూలాలు

## ఇతర లింకులు

వర్గం:2016 తెలుగు సినిమాలు
గాయత్రి జలపాతాలు

**గాయత్రి జలపాతాలు** 
తెలంగాణ రాష్ట్రం ఆదిలాబాద్ జిల్లా లోని నేరడిగొండ మండలంలో ఉంది. సుమారు 70 మీటర్ల ఎత్తునున్న రాతికొండ నుంచి కిందకు జాలువారుతున్న ఈ జలపాత అందాలు చూసినవారిని మైమరపిస్తున్నాయి.

నేరడిగొండ, ఇచ్చోడ మండలాల మధ్య గుండి అనే వాగు ప్రవహిస్తుంది. మండలంలోని తర్నం బీ గ్రామ శివారు ప్రాంతంలోని దట్టమైన అటవీ ప్రాంతంలో ఈ జలపాతం ప్రకృతి సిద్ధంగా వెలిసింది. ఎంతో సహజసిద్ధంగా ఏర్పడిన వాగులు, కొండకోనల్లో నుంచి బజార్‌ హత్పూర్‌, నేరడిగొండ, ఇచ్చోడ మండలాల అటవీ ప్రాంతాల గుట్టలపై నుంచి ప్రవహస్తున్న నీరు గ్రాయత్రిగా రాతి శిలలపై నుంచి పారుతోంది.

ఈ  జలపాతం తెలంగాణ లోనే అతి ఎత్తైనా జలపాతం. దీని ఎత్తు 363 అడుగుల ఎత్తు ఉంటుంది. ఎత్తునుండి జాలువారే జలదారాల చప్పుడు సంగీతాన్ని    మరిపించే విధంగా ఉంటుంది. జలపాత నీటి బిందువులు శీతాకాలంలో హిమచల్ ప్రదేశ్, జమ్ముకాశ్మీర్ లో పడే మంచుబిందువులను తలపిస్తుంటాయి.

## ప్రీ ప్రపంచ కప్ వాటర్ రాఫెల్లింగ్ పోటీలు

తెలంగాణ రాష్ట్ర అడ్వెంచర్ క్లబ్ ఆధ్వర్యంలో దేశవ్యాప్తంగా వాటర్ రాపెల్లింగ్ పోటీలను నిర్వహిస్తుంటారు. 2011 నుంచి దేశవ్యాప్తంగా ఈ పోటీలు సాగుతున్నాయి. గతంలో కుంటాల జలపాతం వద్ద రాఫ్టింగ్, బెలూనింగ్, క్యాపింగ్ టెంబ్స్ పోటీలు ఏర్పాటు చేశారు. అయితే కుంటాల జలపాతం చాలా తక్కువ ఎత్తులో ఉంటుంది. దీని ఎత్తు కేవలం 135 అడుగులు మాత్రమే. ఈ నేపథ్యంలో సాహసికుల కన్ను ఎత్తైన గాయత్రి జలపాతం పైన పడింది. ఇది ఎత్తైన జలపాతం కావడంతో ప్రీ ప్రపంచ కప్ వాటర్ రాఫెల్లింగ్ పోటీలు నిర్వహిస్తున్నారు. దీనిలో భాగంగా 12 కేటగిరీల్లో ఈ పోటీలు కొనసాగుతాయి. తాళ్ల సాయంతో జలపాతం పైకి ఎక్కడం, అదే విధంగా అపసవ్య దిశలో దిగడం, కళ్లకు గంతలు కట్టుకుని తాళ్ల సాయంతో ఎక్కడం ఇలా అన్ని రకాలుగా పోటీలు నిర్వహించారు.

దాదాపు మూడు వందల మంది జాతీయ, అంతర్జాతీయ ఔత్సాహికులు ఈ పోటీల్లో పాల్గొన్నారు. ఇందులో 12 నుంచి 16 సంవత్సరాల వరకు జూనియర్ బాలబాలికలు, 17 నుంచి 50 సంవత్సరాల వరకు సీనియర్ పురుషులు, మహిళల బృందాలు, 50 సంవత్సరాలు దాటిన వారితో వెటరన్ బృందాలు ఏర్పాటు చేశారు. ఒక్కో బృందంలో 12 మంది ఉండి, మొత్తం 25 బృందాలు పోటీల్లో పాల్గొన్నాయి. సెప్టెంబర్ ఏడు నుంచి తొమ్మిదో తేదీ వరకు ఈ పోటీలు జరిగాయి.

## ఎలా చేరుకోవాలి
గాయత్రి జలపాతానికి హైదరాబాద్ నుంచి ఆదిలాబాద్ వెళ్లే జాతీయ రహదారికి దగ్గరలో ఈ జలపాతం ఉంటుంది. హైదరాబాద్ నుంచి నిర్మల్, అక్కడి నుంచి నేరేడిగొండకు చేరుకొని అక్కడి నుంచి తర్నం గ్రామానికి చేరుకోవాలి. కాలి నడకన దాదాపు ఐదు కిలో మీటర్లు నడవాల్సి ఉంటుంది. వెంట గైడ్‌ను తీసుకువెళ్తే తప్ప ఈ జలపాతం చేరుకోలేం. జలపాతం కింది ప్రాంతానికి వెళ్లాలంటే రాళ్లతో కూడిన ప్రమాదకరమైన ఒర్రె నుంచి వెళ్లాలి.

## మూలాలు

## ఇతర లింకులు
* Special Story on Gayatri Waterfalls in Adilabad District | Studio N
* కొత్త పుంతలు తొక్కుతున్న ఆదిలాబాద్ గాయత్రి జలపాతం అందాలు
వర్గం:తెలంగాణ జలపాతాలు
వర్గం:తెలంగాణ పర్యాటక ప్రదేశాలు
వర్గం:జలపాతాలు
మరుధూరి రాజా

**మరుధూరి రాజా** తెలుగు సినీ సంభాషణల రచయిత, దర్శకుడు. 200 కి పైగా సినిమాలకు సంభాషణలు రాశాడు. ఈయన సోదరుడు ఎం. వి. ఎస్. హరనాథ రావు కూడా నాటక, సినీ రచయిత.

## వ్యక్తిగత వివరాలు
మరుధూరి రాజా గుంటూరులో జన్మించాడు. ఒంగోలు లో చదువుకున్నాడు. ఆయనకు ఐదుగురు సోదరులు. పెద్దన్నయ్య ఎం. వి. ఎస్. హరనాథ రావు  కూడా నాటక, సినీ రచయిత. తండ్రి గుమాస్తాగా పనిచేసేవాడు. చిన్నప్పటి నుంచే నాటకాలు రాయడం, వేషాలు వేయడం, దర్శకత్వం చేయడం ఆయనకు అలవాటు. సినిమాల్లోకి రాకమునుపే 18 నాటకాలు రచించాడు. 

## కెరీర్
ఆయన దర్శకత్వం వహించిన *శ్రమదేవోభవ* అనే నాటకం రవీంద్రభారతి లో ప్రదర్శనను చూసిన జంధ్యాల ఆయన్ను మద్రాసుకు రమ్మని ఆహ్వానించాడు. దాంతో ఆయన జంధ్యాల దగ్గర శ్రీవారికి ప్రేమలేఖ, పుత్తడి బొమ్మ, రావూ గోపాలరావు సినిమాలకు సహాయ దర్శకుడిగా పనిచేశాడు. తరువాత ఈతరం ఫిలింస్ బ్యానర్ లో ప్రజాస్వామ్యం సినిమాకు సంభాషణల రచయితలుగా పనిచేస్తున్న పరుచూరి బ్రదర్స్ దగ్గర సహాయకుడిగా చేరాడు. తరువాత నవభారతం సినిమాతో సంభాషణల రచయితగా మారాడు. ఆ సినిమా విజయం సాధించడంతో ఆయన పోకూరి బాబూరావు, కె. రాఘవేంద్రరావు, ఈవీవీ, ఎస్వీ కృష్ణారెడ్డి, జి. నాగేశ్వరరెడ్డి లాంటి దర్శకులతో సుమారు 200 సినిమాలకు సంభాషణలు రాశాడు.
thumb|ఒక పెళ్ళాం ముద్దు రెండో పెళ్ళాం వద్దు

## సినిమాలు
### సంభాషణల రచయితగా

* 6 టీన్స్ (2001)
* ఇదే నా మొదటి ప్రేమలేఖ (2001)
* అమ్మాయి కోసం
* ఒక పెళ్ళాం ముద్దు రెండో పెళ్ళాం వద్దు (2004)
* ఆయుధం 
* గౌరి (2004)
*మాతృదేవోభవ (2022)
* ఆరోప్రాణం
* ఆలీబాబా అరడజను దొంగలు (1994)
* ఎగిరే పావురమా
* ఒంటరి పోరాటం
* కత్తి కాంతారావు
* కాంచనమాల కేబుల్ టి.వి.
* దేనికైనా రేడీ
* నవభారతం
* నువ్వు వస్తావని
* యజ్ఞం
* వీడెక్కడి మొగుడండీ?
* శుభాకాంక్షలు
* సిసింద్రీ
* సూర్య వంశం
* ఆరో ప్రాణం (1997)

### దర్శకుడిగా
* అధ్యక్షా (2008)

## మూలాలు

వర్గం:తెలుగు సినిమా రచయితలు
వర్గం:తెలుగు సినిమా దర్శకులు
లుంబినీ పార్క్

**లుంబినీ పార్క్** 7.5 ఎకరాల వైశాల్యం కలిగిన ఒక చిన్న పబ్లిక్ అర్బన్ పార్క్ (నగరోద్యానవనం). ఇది హుస్సేన్ సాగర్ సమీపంలో ఉంది. నగరం కేంద్రస్థానంలో ఉన్న ఈ పార్క్ బిర్లామందిర్, నెక్లెస్ రోడ్డు మొదలైన ఇతర పర్యాటక ఆకర్షణలకు సామీప్యంలో ఉంది. ఇది సంవత్సరమంతటా అనేకమంది పర్యాటకులను ఆకర్షిస్తూ ఉంది. ఇది 1994లో నిర్మించబడింది. ఈ పార్కును తెలంగాణా ప్రభుత్వ డైరెల్టరేట్ ఆధ్వర్యంలో పనిచేస్తున్న " బుద్ధపౌర్ణిమా ప్రాజెక్ట్ అథారిటీ " నిర్వహిస్తుంది. 2007 ఆగస్టు 25 న 44 మంది ప్రాణాలను బలితీసుకున్న హైదరాబాద్ బాంబింగ్‌లో " తీవ్రవాదులు ఎంచుకున్న కేంద్రాలలో లుంబినీ పార్క్ ఒకటి.

## చరిత్ర
1994 లో లుంబినీ పార్క్ నిర్మాణవ్యయం 2.35 కోట్లు. పార్క్ వైశాల్యం 5 ఎకరాలు. ఇది హుస్సేన్ సాగర్ సమీపంలో ఉంది. 2000 లో హైదరాబాదులో ప్రత్యేకంగా అభివృద్ధి చేయబడిన ప్రాంతాలను సంరక్షించేందుకు " బుద్ధ పౌర్ణిమా ప్రాజెక్ట్ అథారిటీ " స్థాపించబడింది. బుద్ధ పౌర్ణిమా ప్రాజెక్ట్ అథారిటీ నెక్లెస్ రోడ్డు, ఎన్.టి.ఆర్. గార్డెన్ల నిర్వహణతో లుంబినీగార్డెన్ నిర్వహణకూడా చేపట్టింది. 
పర్యాటకులను ఆకర్షించడం కొరకు పార్కులో ఉన్న మ్యూజిక్ ఫౌంటెన్, పూలతోటలతో బోటింగ్, లేజర్ షో వంటి ఆకర్షణలను అభివృద్ధి చేసింది.
 2006 లో ముఖ్యమంత్రి అంజయ్య గౌరవార్ధం పార్కుకు " అంజయ్య లుంబినీ పార్కు " అని పేరు మార్చబడింది.

### [[2007]] తీవ్రవాద దాడి
2007 ఆగస్ట్ 25న  హైదరాబాదులో జరిగిన వరుస బాంబుదాడులలో 44 మంది మరణించారు 60 మంది గాయపడ్డారు. 
లుంబినీ పార్కులో జరిగిన దాడి లేజర్ అడిటోరియంలో ప్రదర్శనజరుగుతున్న సామ్యంకాల సమయంలో జరిగింది. ప్రదర్శన సమయంలో అడిటోరియంలో 500 మంది ఉన్నారు.
 కొద్ది రోజులపాటు కేసు విచారణ కొరకు మూసి వేయబడిన పార్కు 
మెటల్ డిటెక్టర్ మొదలైన ఏర్పాట్ల తరువాత తిరిగి పర్యాటక సందర్శనకు అనుమతించబడింది.

## మల్టీమీడియా ఫౌంటెన్ షో
లుంబినీ పార్కులో " ఎమోషన్ మీడియా ఫ్యాక్టరీ " మొట్టమొదటి వాటర్ మల్టీమీడియా షో స్థాపించింది. మల్టీమీడియా ఫౌంటెన్ షో చూడడానికి పెద్ద ఎత్తున పర్యాటకులు వస్తుంటారు. ఈ ప్రదర్శనలో అద్భుతమైన లేజర్ అనిమేషన్, లైవ్ వీడియో, అద్భుతమైన శబ్ధ నాణ్యత, రిథమిక్ మ్యూజికల్ ఫౌంటెన్, అసాధారణ భీం ఎఫెక్టులు అన్నీ కలిసి ఆశ్చర్యకరమైన చూపరులను మంత్రముగ్ధులను చేసే ప్రదర్శనను అందిస్తున్నాయి. ఇండియాలోని అతిపెద్ద నీటితెరగా (వాటర్ స్క్రీన్) ఇది వర్ణించబడుతుంది. ఈ ప్రదర్శనలో హైదరాబాదులోని గత, ప్రస్తుత, భవిష్యత్తు సంబంధిత ఆకర్షణీయమైన చారిత్రక, సాస్కృతిక, ఆసక్తికరమైన కధలను తెరకెక్కిస్తుంది. ఈ ప్రదర్శన ప్రతిరాత్రి ప్రేక్షకులను అత్యధికంగా ఆకర్షిస్తుంది.

## ఆకర్షణలు

పార్కుకు ఆనుకుని ఉన్న 2.5 ఎకరాల భూమిని లేజర్ అడిటోరియం నిర్మించడం కొరకు " ఆంధ్రప్రదేశ్ టూరిజం డిపార్టుమెంటును " కోరింది. ఇలాటి అడిటోరియాలలో భారతదేశంలో ఇదే మొదటిదని భావించబడుతుంది. ఈ అడిటోరియంలో 2000 మంది ప్రదర్శన తిలకించే సౌకర్యం ఉంది.ఇక్కడ హైదరాబాదు గురించిన చారిత్రకాంశాలు ప్రదర్శించబడుతుంటాయి. 
పార్కుకు ఈ ప్రదర్శన ప్రత్యేక ఆకర్షణగా మారింది. అంతేకాక హైదరాబాదుకు గ్లోబల్ అంతస్తు కలిగించిన అంశాలలో ఇది ఒకటి. అంతేకాక ఈ పార్కు నేపాలీ సంస్కృతిని ప్రపంచం అంతటా వ్యాపించజేస్తూ ఉంది.

## పనివేళలు
పార్కు అన్ని రోజులు పర్యాటకుల సందర్శనకు అనుమతి ఇస్తుంది. ఈ పార్కులో వారాంతాలలో మినహా మిగిలిన రోజులలో ప్రతిరోజు సాయంకాలం 7.15 గంటలకు లేజర్ ప్రదర్శన నిర్వహించబడుతుంది. వారాంతాలలో సాయం కాలం 7.30 గంటలకు, 8.30 గంటలకు రెండుమార్లు ప్రదర్శన నిర్వహించబడుతుంది.

## చేరుకోవడం
సెక్రటరియేట్ న్యూ గేట్, హైదరాబాదు, తెలంగాణా 500004.

## మూలాలజాబితా

## వెలుపలి లింకులు

G+ page
GHMC
Tripadvisor

వర్గం:Urban public parks
వర్గం:హైదరాబాదు పార్కులు
వర్గం:1994 స్థాపితాలు
కొండేపూడి శ్రీనివాసరావు

కొండేపూడి శ్రీనివాసరావు అభ్యుదయ రచయిత, ఇండో సోవియట్ కల్చరల్ సొసైటి(ఇస్కస్) నిర్మాత,బహుభాషా కోవిదుడు,వ్యాపారవేత్త.అంతర్జాతీయ శాంతి కాముకుడు.
## జీవిత విశేషాలు
ఇతడు పశ్చిమ గోదావరి జిల్లా, కాళ్ళ మండలం బొండాడ గ్రామంలో సెప్టెంబరు 4, 1924న జన్మించాడు. ఇతడు పోలాండ్ దేశంలోని వార్సా విశ్వవిద్యాలయం నుండి ఎలక్ట్రానిక్స్ పట్టభద్రుడయ్యాడు.విదేశీ కమ్యూనిస్టు సాహిత్యాన్ని తెలుగులోకి అనువదించాడు.గుంటూరు జిల్లా అభ్యుదయ రచయితల సంఘం అధ్యక్షునిగా పనిచేశాడు. అరసం రాష్ట్రశాఖకు కార్యవర్గ సభ్యుడిగా ఉన్నాడు. రాష్ట్రంలో ఇండో సోవియట్ కల్చరల్ సొసైటిని స్థాపించాడు. ఇండో జి.డి.ఆర్.మిత్రమండలి జాతీయ సమితి కార్యదర్శిగా పనిచేశాడు. ఇండియన్ టొబాకో అసోసియేషన్ అధ్యక్షుడిగా ఉన్నాడు. బల్గేరియా మిత్ర సంఘం, శాంతి సంఘీభావ సమితి మొదలైన సంస్థల నాయకుడిగా కృషి చేశాడు.  పులుపుల వెంకటశివయ్య సాహిత్య అవార్డును పొందారు.ఇతడు 1985, జూలై 22న మరణించాడు. ఇతని మరణానంతరం అభ్యుదయ రచయితల సంఘం గుంటూరు జిల్లాశాఖ పెనుగొండ లక్ష్మీనారాయణ సంపాదకత్వంలో "స్మృతిరేఖలు" పేరుతో ఒక స్మారక సంచికను ప్రచురించింది. ఈ సంస్థ 1986 నుండి ఈయన పేరుతో కొండేపూడి సాహిత్య అవార్డులు ప్రకటిస్తున్నది. 
## కొండేపూడి సాహిత్య అవార్డు గ్రహీతలు
అభ్యుదయ రచయితల సంఘం, గుంటూరు శాఖ కొండేపూడి శ్రీనివాసరావు మరణానంతరం అతని స్మృత్యర్థం 1986 నుండి 2016 వరకు కొండేపూడి సాహితీసత్కారాన్ని అతని కుటుంబ సభ్యుల సహకారంతో ప్రదానం చేసింది. ఈ సత్కారాన్ని పొందిన సాహితీవేత్తలు: 
*ఆవంత్స సోమసుందర్ - 1986
*చాగంటి సోమయాజులు - 1987
*బొల్లిముంత శివరామకృష్ణ - 1988
*గజ్జెల మల్లారెడ్డి - 1989
*మధురాంతకం రాజారాం - 1990
*మానేపల్లి హృషీకేశవరావు - 1991
*కాళీపట్నం రామారావు - 1992
*బూదరాజు రాధాకృష్ణ - 1993
*శీలా వీర్రాజు - 1994
*పోరంకి దక్షిణామూర్తి - 1995
*వల్లంపాటి వెంకటసుబ్బయ్య - 1996
*పి.సత్యవతి - 1997
*పోలవరపు కోటేశ్వరరావు - 1998
*చందు సుబ్బారావు - 1999
*రాచపాళెం చంద్రశేఖర్ రెడ్డి - 2000
*దేవీప్రియ - 2001
*వివినమూర్తి - 2002
*శాంతి నారాయణ - 2003
*చాగంటి తులసి - 2004
*ఎండ్లూరి సుధాకర్ - 2005
*కందిమళ్ల ప్రతాపరెడ్డి - 2006
*అట్టాడ అప్పల్నాయుడు - 2007
*శశిశ్రీ - 2008
*సుద్దాల అశోక్ తేజ -2009
*అదృష్టదీపక్ - 2010
*వేదగిరి రాంబాబు - 2011
*తల్లావజ్ఝల పతంజలిశాస్త్రి - 2012
*వి.చంద్రశేఖరరావు - 2013
*సన్నపురెడ్డి వెంకటరామిరెడ్డి - 2014
*వావిలాల సుబ్బారావు - 2015
*నిడమర్తి నిర్మలాదేవి - 2016

## రచనలు
* సంసార సుఖం(అనువాద నవల)  నిడమర్తి ఉమా రాజేశ్వరరావుతో కలిసి (మూలం- టాల్‌స్టాయ్)
* క్రోధం (అనువాదం) మూలం - సెవరినా స్మాగ్లెవ్‌స్కా
* బల్గేరియా కవిత - పరుచూరి రాజారామ్‌, పెనుగొండ లక్ష్మీనారాయణలతో కలిసి
* పలనాడు వెలనాటి మాగాణిరా - పరుచూరి రాజారామ్‌, పులుపుల వెంకటశివయ్య, గజ్జెల మల్లారెడ్డితో కలిసి.
* చిట్టగాంగ్ విప్లవవీరులు - కల్పనాదత్, నిడమర్తి ఉమా రాజేశ్వరరావు, అనిసెట్టిలతో కలిసి.
* సృష్టిలో తీయనిది స్నేహమేనోయ్
## పురస్కారాలు
* 1974లో సృష్టిలో తీయనిది స్నేహమేనోయ్ అనే రచనకు సోవియట్ లాండ్ నెహ్రూ అవార్డు పురస్కారం.
* సోవియట్ అర్మేనియాపై జరిగిన అంతర్జాతీయ క్విజ్ పోటీలో ద్వితీయ బహుమతి.
* జర్మన్ సౌత్ ఈస్ట్ ఏషియన్ సొసైటీ ఫర్ ఫ్రెండ్‌షిప్ వారిచే బంగారు పతకం.
## వనరులు
* స్మృతిరేఖలు (కొండేపూడి శ్రీనివాసరావు సంస్మరణ సంచిక) - సంపాదకుడు: పెనుగొండ లక్ష్మీనారాయణ - ప్రచురణ:అభ్యుదయ రచయితల సంఘం, గుంటూరు జిల్లా శాఖ.
## బయటి లింకులు

## మూలాలు

వర్గం:1924 జననాలు
వర్గం:1985 మరణాలు
వర్గం:అభ్యుదయ రచయితల సంఘ సభ్యులు
వర్గం:అభ్యుదయ రచయితలు
వర్గం:తెలుగు రచయితలు
వర్గం:అనువాద రచయితలు
వర్గం:పశ్చిమ గోదావరి జిల్లా అనువాద రచయితలు
తాడిగుడ జలపాతం

తాడిగుడా

**తాడిగుడ జలపాతం, ** ఆంధ్రప్రదేశ్ లోని విశాఖపట్నం జిల్లా, అనంతగిరి వద్ద నున్న ఒక అద్భుతమైన జలపాతం పర్యాటక ప్రదేశం.

## నేపధ్యం
ఈ జలపాతాన్ని **అనంతగిరి జలపాతం ** అని కూదా పిలుస్తారు. దాదాపు 200 అడుగుల ఎత్తు నుండి దుమికే జలపాతం సందర్శకులకు కనువిందు చేస్తుంది. ఈ జలపాతాన్ని సందర్శించుటకు అనువైన సమయం వర్షాకాలము. అనంతగిరి నుండి ఈ జలపాతం వరకు నడుచుకుంటూ కానీ లేదా పర్వతారోహణ చేసి కానీ చేరుకోవచ్చు. ఈ జలపాతం అనంతగిరి, అరకు లోయ ప్రధాన రహదారి నుండి దాదాపు 1 - 2 కిలోమీటర్ల దూరంలో ఉంది. అనంతగిరి నుండి 1.5 కిలోమీటర్ల దూరంలో ఉంది. ప్రధాన రహదారి నుండి జలపాతాన్ని కలిపే రహదారి చాలా చిన్నగానూ, గతుకులమయముగా ఉంది. సాధారణ వాహనాలు ఈ మార్గములో ప్రయాణించవలెనంటే కొద్దిగా ప్రయాసతో కూడుకున్న పని. అదే విలాస వాహనాలలో అయితే ప్రయాణం సుఖవంతముగా కొనసాగుతుంది. కావున ఈ జలపాతమును నడక ద్వారా చేరుకొనుట ఉత్తమమైన పని. 20 నిమిషాల నడకతో అనంతగిరి నుండి ఇక్కడికి చేరుకోవచ్చును. ఈ మార్గము ఎత్తుపల్లములో కాకుండా నేరుగా ఉండుటవలన ఎవరైనా ఈ మార్గములో సులభముగా నడయాడవచ్చును.

ఈ జలపాతం వద్దనున్ను రాళ్ళు నున్నగా ఉండి, పాచిపట్టి ఉంటాయి. అందువలన వాటిపైకి ఎక్కేటపుడు జారి పడే ప్రమాదం ఉంది. అలాగే ఇక్కడి నీటిలో సందర్శకులు ఈదవచ్చు. కానీ ఇక్కడి నీరు మురికిగా ఉంటాయి. కావున ఈదకపోవడమే సురక్షితము.
## ఎంత దూరం
*అరకు నుండి 30 కిలోమీటర్లు
*అనంతగిరి గ్రామం నుండి 3 కి.మీ.
*హైదరాబాదు నుండి 645 కి.మీ.

## మూలాలు

## బయటి లంకెలు
* తాడిమడ జలపాతం వీడియో
*అనంతగిరి వద్దనున్న తాడిమడ జలపాతం

వర్గం:ఆంధ్రప్రదేశ్ పర్యాటక ప్రదేశాలు
వర్గం:విశాఖపట్నం జిల్లా పర్యాటక ప్రదేశాలు
వర్గం:పర్యాటక ప్రదేశాలు
వర్గం:జలపాతాలు
వర్గం:ఆంధ్రప్రదేశ్ జలపాతాలు
ఉప్పాడ సముద్ర తీరం

**ఉప్పాడ సముద్ర తీరం ** ఆంధ్రప్రదేశ్ రాష్ట్రం లోని ఒక సుందరమైన సముద్ర తీరము. ఆంధ్రప్రదేశ్ రాష్ట్ర పర్యాటక అభివృద్ధి సంస్థ ఈ తీరంలో పర్యాటక అభివృద్ధికి పలు చర్యలను తీసుకుంటున్నది.  ఈ తీరం పర్యాటకానికే కాకుండా చేపల వేటకు కూడా పేరెన్నికగలది. ఇక్కడ రొయ్యలు వేట ప్రధానంగా సాగుతుంది.
## మూలాలు

## బయటి లంకెలు

వర్గం:ఆంధ్రప్రదేశ్ పర్యాటక ప్రదేశాలు
వర్గం:సముద్రతీరాలు
వర్గం:పర్యాటక ప్రదేశాలు
ఆమిర్ ఖాన్ సినిమాల జాబితా

కుడి|thumb|2013లో ధూమ్3 సినిమా ఫంక్షన్ లో ఆమిర్ ఖాన్(ఈ సినిమా ఆయన కెరీర్ లోనే నాలుగో అతిపెద్ద హిట్ గానే కాక, బాలీవుడ్ లో అతి ఎక్కువ వసూళ్ళూ సాధించిన చిత్రాల్లో ఒకటిగా  నిలిచింది.
**[[ఆమిర్ ఖాన్]]**  ప్రముఖ భారతీయ నటుడు, నిర్మాత, దర్శకుడు, నేపధ్య  గాయకుడు, స్క్రీన్ ప్లే రచయిత, టీవీ ప్రముఖుడు. తన 8వ ఏట  పెద్దనాన్న నాసిర్ హుస్సేన్ తీసిన యాదోం కీ బారాత్(1973)  సినిమలో తొలిసారి చిన్న పాత్రలో తెరపై కనిపించారు. 1983లో  ఆదిత్య భట్టాచార్య దర్శకత్వంలో వచ్చిన షార్ట్ ఫిలిం పరనోయియాలో నటించి, సహాయ దర్శకునిగా కూడా పనిచేశారు ఆయన. ఆ తరువాత నాసిర్ తీసిన మంజిల్ మంజిల్(1984), జబర్దస్త్ (1985) సినిమాలకు కూడా సహాయ దర్శకునిగా పనిచేశారు ఆమిర్. పెద్దయిన తరువాత 1984లో హోలీ అనే సినిమాలో చిన్న పాత్రలో నటించారు ఆయన.

1988లో జూహీ చావ్లాతో కలసి ఖయామత్ సే ఖయామత్ తక్ సినిమాతో మొదటిసారి హీరోగా నటించారు ఆమిర్. రాఖ్(1989) సినిమాలో ఆయన నటనను 36వ జాతీయ ఫిలిం పురస్కారాల ఫంక్షన్ లో ప్రత్యేక ప్రస్తావన చేయడం విశేషం. 90వ దశకంలో ఆయన నటించిన దిల్(1990), హమ్ హై రహి ప్యార్ కే(1993), రాజా హిందుస్థానీ(1996) వంటి సినిమాలతో బాలీవుడ్ లో టాప్ హీరోగా ఎదిగారు. రాజా హిందుస్థానీ 871 మిలియన్ వసూళ్ళు సాధించింది. దీపా మెహతా దర్శకత్వంలో కెనెడా-భారత్ నిర్మాణ సంస్థ నిర్మించిన ఎర్త్(1998) సినిమాలో నటించారు ఆయన. 1999లో తన స్వంత నిర్మాణ సంస్థ అయిన ఆమిర్ ఖాన్ ప్రొడక్షన్స్ ను స్థాపించారు. ఈ సంస్థ మొదటగా లగాన్(2001) సినిమాను నిర్మించింది. ఈ సినిమా పెద్ద హిట్ కావడమే కాక, విమర్శకుల ప్రశంసలు కూడా అందుకుంది. అంతే కాక ఉత్తమ విదేశీ భాషా చిత్రంగా అకాడమీ పురస్కారం, జాతీయ ఉత్తమ చిత్రం పురస్కారం పొందింది ఈ సినిమా. అదే ఏడాది సైఫ్ అలీ ఖాన్, అక్షయ్ ఖన్నాలతో కలసి దిల్ చాహ్తా హై సినిమాలో నటించారు ఆమిర్. ఈ రెండు సినిమాలకూ మీడియా నుంచి కూడా ప్రశంసలు లభించాయి. ఆ తరువాత 4 ఏళ్ళు ఏ సినిమాల్లోనూ నటించలేదు ఆయన. తిరిగి 2005లో మంగళ్ పాండే:ది రైజింగ్ అనే చారిత్రాత్మక సినిమాతో ప్రేక్షకుల ముందుకు వచ్చారు. ఈ సినిమా పెద్దగా విజయవంతం కాలేదు. 2006లో ఆయన నటించిన ఫనా, రంగ్ దే బసంతీ సినిమాలు ఆ సంవత్సరానికి గానూ అత్యంత ఎక్కువ వసూళ్ళు సాధించిన చిత్రాలుగా నిలివడం విశేషం.అమీర్ ఖాన్ తదుపరి చిత్రం సాల్యుట్ ప్రకటించారు, ఇది మహేష్ మఠీ దర్శకత్వం వహిస్తుంది.

## సినిమా

## టెలివిజన్

## మ్యూజిక్ వీడియో

## మూలాలు



వర్గం:సినిమా నటుల సినిమా జాబితాలు
కడెం ప్రాజెక్టు

**కడెం డ్యామ్** నిర్మల్ జిల్లాలో గోదావరి నది యొక్క ఉపనది అయిన కడెం నది గోదావరి నదిలో కలిసే ప్రదేశంలో ఉంది. డ్యామ్ ప్రధాన ప్రయోజనం నిర్మల్ జిల్లాలోని 25000 హెక్టార్ల వ్యవసాయ భూమికి నీరందించడం ఈ డ్యాం యొక్క ప్రధాన ఉద్దేశం. దీనిని గోదావరి ఉత్తర కెనాల్ ప్రాజెక్ట్ గా కూడా పిలుస్తారు. దీనిని 1949, 1965 మధ్యకాలంలో నిర్మించారు.

ప్రకృతి ప్రేమికులకు ఇష్టమైన వాతావరణంలో చూట్టూ పచ్చదనంతో నిండిఉన్న సుందరమైన గుట్టల మధ్యలో ఈ డ్యాం నిర్మించారు. సికింద్రాబాద్-మన్మాడ్ రైల్వే లైన్ మీదుగా వెళ్లే పర్యాటకులకు కడెం డ్యామ్ అందుబాటులో ఉంటుంది.

చరిత్ర ప్రకారం, మొదటగా దీనిని ఈ ప్రాంతంలో యాగాలు చేసిన కండవ రుషి పేరుతో పిలిచేవారు. ఆ తరువాత, ఈ ప్రాంత  నాయకుడు కదం నారాయణరెడ్డికి నివాళిగా కదం నారాయణ రెడ్డి ప్రాజెక్ట్ (KNRP) గా ప్రభుత్వం అధికారికంగా నామకరణం చేసింది.

ఎడమ, కుడి కాలువల ద్వారా అనేక మండలాలకు నీరును అందిస్తుంది. ఎడమ కాలువ ద్వారా పెద్ద బెల్లాల్, చిన్న బెల్లాల్, చిట్యాల్, కొండుకూర్, కన్నాపూర్, మోరిగూడెం, పాత కొండుకూర్, ఉప్పరగూడెం, చిన్నా శిబిరం, పెర్కపల్లి, కడెం మండలాలకు చెందిన గ్రామాలకు నీరు ప్రవహిస్తుంది. కుడి కాలువ ద్వారా జన్నారం, దండేపల్లి, తాళ్లపల్లి, మ్యాదార్ పేట్, లక్సెట్టిపేట మండలాలకు చెందిన గ్రామాలకు నీరు ప్రవహిస్తుంది.

ప్రస్తుతం ఈ డ్యామ్ 68000 హెక్టార్ల వ్యవసాయానికి సాగునీటి అవసరాలను తీరుస్తుంది. డ్యాం పక్కన పర్యాటకులకోసం అందమైన గార్డెన్ ఉంది. వర్షాకాల సమయంలో వచ్చే వరదలకు డ్యాం గేట్లనుండి నీటిని వదులుతారు. హైదరాబాదునుండి అదిలాబాద్ కి వెళ్లే దారిలో నిర్మల్ వద్ద ఈ డ్యామ్ ఉంది. ఈ డ్యాంకు ఆదిలాబాద్ సమీప రైల్వే స్టేషన్.

## మూలాలు

వర్గం:తెలంగాణ జలాశయాలు
ఆదోని కోట

thumb|250x250px|కోట లోపలి భాగంలో హాలు
**ఆదోని కోట** ఆంధ్రప్రదేశ్, కర్నూలు జిల్లా, ఆదోనికి సమీపంలో ఒక కొండపైన ఉన్న శిథిలమైన పురాతన కోట. ఇది సుమారు 3000 సంవత్సరాలు చరిత్ర కలిగిన కోట. కాలక్రమంలో ఇది విజయనగర రాజులు, గోల్కొండ, బీజాపుర సుల్తానులు, ఔరంగజేబు, టిప్పు సుల్తాన్, చివరికి ఆంగ్లేయుల చేతుల్లోకి మారుతూ వచ్చింది.

## చరిత్ర
thumb|250x250px|కోట పశ్చిమ వైపు ద్వారం
ఈ ప్రాంతం ద్వాపరయుగంలో యదువంశ మూలపురుషుడు యయాతి-దేవమానిల (శుక్రాచార్యుల) పుత్రిక యదు పేరుతో యదుపురం యాదవ అవనిగా పిలువబడింది. తదనంతరం 7వ శతాబ్దంలో బాదామి చాళుక్యులు పరిపాలించారు. దీనిని క్రీ.పూ 1200 శతాబ్దంలో చంద్రసేనుడు అనే రాజు కట్టించినట్లుగా తెలుస్తోంది. దీనిని యాదవగిరి అనే పేరుతో నిర్మించారు. తరువాత మధ్యయుగంలో విజయనగర రాజుల చేతికి వచ్చి సా.శ. 14 నుంచి 16 వ శతాబ్దం మధ్యలో బాగా అభివృద్ధి చెందినట్లు తెలుస్తోంది. వారి తరువాత ఇది ఆదిల్ షాహీ వంశానికి చెందిన గోల్కొండ, బీజాపూర్ సుల్తానులకు గట్టి కోటగా వ్యవహరించింది. 1690 లో దీన్ని ఔరంగజేబు స్వాధీనం చేసుకున్నాడు. 18 శతాబ్దం చివరి నాటికి మైసూరు రాజుల చేతికి, 1785లో టిప్పు సుల్తాన్ చేతికి,  చివరికి 1799 లో ఆంగ్లేయుల చేతిలోకి వెళ్ళింది.

## నిర్మాణం
యాదవగిరి 800 నుండి 900 అడుగుల ఎత్తు వుండి 48 నుంచి 50 కిలోమీటర్ల చుట్టు కొలతలో కోటనిర్మాణమై మొదట 7 వృత్తాల కోటగోడలు వుండి బారాకిల్లా అనే పేరుతో 12 కోటలున్నాయి. శతృవులు చొరబడలేని విధంగా చక్రవ్యూహంగా కనబడేది. కోట వైశాల్యం 3583 ఎకరాలు, కోటగోడల మందం25 నుండి 35 అడుగుల మందం ఉండేది.

## మూలాలు

## వెలుపలి లంకెలు

వర్గం:ఆంధ్రప్రదేశ్ పర్యాటక ప్రదేశాలు
వర్గం:కర్నూలు జిల్లా పర్యాటక ప్రదేశాలు
వర్గం:రాయలసీమ కోటలు
వర్గం:ఆంధ్రప్రదేశ్ కోటలు
వర్గం:కర్నూలు జిల్లా
వర్గం:కర్నూలు జిల్లా కోటలు
కూరుఖ్ భాష

thumb
ద్రావిడ భాష జాబితాల్లో ఒకటి కురుఖ్. దీనిని  కుడఖ్ లేదా కుడుఖ్ అనీ వ్యవహరిస్తారు.

కురుఖ్ ఇది ఉత్తరభాష కుటుంబానికి చెందిన బ్రహయూ, మాల్తో భాషలలో ఒకటి. దీనిని ఓరయాను, ఓరాయాను, కురుంహా అని కూడా వ్యవహరిస్తారు. సాహిత్యం లేని భాషల్లో గోండీ తర్వాత ఎక్కువగా మాట్లాడే భాష ఈ కుడుఖ్. ఈ భాష వాడుక కల ప్రాంతాలు 
# బీహార్‌ లోని  భాగల్పూర్, చోటా నాగపూర్, పలవన్, గంగాపూర్ ప్రాంతాలు
# ఒడిశా లోని సుందర్‌గడ్, సంభల్పూర్ ప్రాంతాలు
# మధ్యప్రదేశ్‌లోని రాయఘడ్, సర్గూజా ప్రాంతాలు

## ఇతర విశేషాలు
* ఆయా ప్రాంతాల్లో ఈ భాష మాట్లాడు ప్రజలు సుమారు 12 లక్షలమంది ఉంటారని ఒక అంచనా. ఈ భాషపై పరిశోధించిన వారిలో రాబర్ట్ కాల్డ్వెల్ ఈ భాష మాట్లాడే వారిని "బుడాయన్‌లు" అంటారని పేర్కొన్నాడు.
* 1900 సంవత్సరంలో కురుఖ్ గ్రామర్ (Kurukh grammer) అనే పుస్తకం రాసిన ఫెర్డినాండ్ హన్ ఈ భాషపై పరిశోధన చేసి ఈ భాషను అధికంగా మాట్లాడు ప్రాంతాలను పేర్కొన్నాడు.

## మూలాలు, సమాచార సేకరణ గ్రంథాలు
# పింగళి లక్ష్మీకాంతం - ఆంధ్ర సాహిత్య చరిత్ర
# తెలుగుభాషా చరిత్ర  - భద్రిరాజు కృష్ణమూర్తి
# సమగ్రాంధ్ర సాహిత్యం - ఆరుద్ర

వర్గం:ద్రావిడ భాషలు
బడుగు భాష

**బడుగు భాష**, ద్రావిడ భాష జాబితాల్లో ఒకటి . ఇది దక్షిణ భాష కుటుంబానికి చెందిన కన్నడం, మళయాలం, తమిళం భాషలలో ఒకటి. ఇది నీలగిరి ప్రాంతాలలో ఆదిమవాసుల వ్యవహారిక భాష. ఈ భాషను కొందరు భాష శాస్త్రవేత్తలు కన్నడభాష మాండలికాన్ని పోలి ఉందంటారు. 10 శతాబ్దంలో విడిపోయి ప్రత్యేక భాషగా ఏర్పడిందనేది ఒక వాదన. ఆర్.బి. స్విన్‌టన్ అనే భాషా పరిశోధకుడు దీనిపై పరిశోధన చేసారు. ఈ భాషను మాట్లాడే వారు ఈ ప్రాంతంలో సుమారు 90 వేల మంది ఉంటారని అతను అంచనా వేసాడు. ఇక్కడే కాక ఒరిస్సా ప్రాంతంలో కూడా ఈ భాషను మాట్లాడే వారు ఉన్నట్టుగా గుర్తించాడు.

## ఇతరాలు

బడుగు పేరుతో ఒక పండగను కూడా జరుపుతారు.కెరమెరి ఏజేన్సీ మండలాల్లో బడుగు ఉత్సవాన్ని ప్రజలు ఘనంగా జరుపుతారు. కెరమెరి మండలంతో పాటు జైనూర్‌, సిర్పూర్‌ (యు), ఉట్నూర్‌, నార్నూర్‌, ఇంద్రవెల్లి తదితర మండలాల్లోని వివిధ గ్రామాల్లో ఈ పండుగను అత్యంత ఉత్సాహంగా జరుపుతారు. పొలాల అమవాస్య తెల్లారి జరుపుకొనే పండుగను బడుగు పండుగ అంటారు. ఈ నేపథ్యంలో పొలాల పండుగ రోజు చేసిన నైవేద్యాన్ని ఊరు శివారులో ప్రత్యేక పూజలు జరిపి ఎద్దు దగ్గర ఈ నైవేద్యాన్ని సమర్పిస్తారు. చేతిలో కర్ర తీసుకొని ఇళ్లల్లో ఉండే దోమలు, వ్యాధులు, క్రీములు, క్రీటకాలను తొలగిస్తూ వివిధ రకాల నినాదాలు చేస్తూ ఊరు భయటకు వెళ్తారు. ఇలా చేయడం వల్ల దోమలు, ఈగలు వ్యాప్తి తగ్గుతుందని వారి నమ్మకం. శ్రావణ మాసంలో ఎలాంటి విందు భోజనానికి తావు లేకుండా మాంసాహరం తినకుండా జాగ్రత్తలు తీసుకుంటారు. పొలాల పండుగ తెల్లారి నుండి మళ్లీ యధావిధిగా గడుపుకోవడానికి ప్రత్యేకగా నిలుస్తుంది.ఈ బడగ పండుగ.

## బడుగు లిపి
ఆంగ్లం, కన్నడం  ఆధారంగా ఒక లిపి నిర్మాణానికి అనేక ప్రయత్నాలు చేయబడ్డాయి. కన్నడ లిపి ఉపయోగించిన మొట్టమొదటి ముద్రిత పుస్తకం 1890 లో మంగళూరు బాసెల్ మిస్ ప్రెస్ చేత "అంగ కర్తాగిబ్బ యేసు క్రిస్తన ఒళ్ళెయ సుద్దియ పుస్తక" అనే క్రిస్టియన్ పని.బడుగు భాష  వ్రాయటానికి తమిళ లిపిని కూడా ఉపయోగిస్తారు.

## మూలాలు
# తెలుగుభాషా చరిత్ర - భద్రిరాజు కృష్ణమూర్తి
# తెలుగు భాషా కుటుంభాల చరిత్ర - విశాలాంధ్ర -http://www.visalaandhra.com/literature/article-9753
# తెలుగు భాష విశిష్టత -http://nrahamthulla3.blogspot.in/2012/07/blog-post_18.html
# తెలుగు భాష స్వరూపం - తెలుగు నేస్తం -http://telugunestam.blogspot.in/2009/07/blog-post_3618.html
# http://www.suryaa.com/local-news/article.asp?category=1&ContentId=142509
## వెలుపలి లంకెలు
వర్గం:ద్రావిడ భాషలు
ఇంటలిజెంట్ ఇడియట్స్

**ఇంటలిజెంట్ ఇడియట్స్** 2015లో వచ్చిన తెలుగు సినిమా.  స్పైసీ క్రియేషన్స్, శ్రీ చేజర్లమ్మ క్రియేషన్స్ సంయుక్తంగా నిర్మించిన ఈ చిత్రానికి బాలాజీ దర్శకత్వం వహించాడు. విక్రమ్ శేఖర్, ప్రభ్​జీత్ కౌర్, పోసాని కృష్ణ మురళి, బెనర్జీ, ఉత్తేజ్, అల్లరి సుభాషిణి, సప్తగిరి, షకలక శంకర్ తదితరులు నటించగా, కె.సి. మౌళి సంగీతం అందించాడు.

## కథా నేపథ్యం
క్రైమ్‌ కామెడీ నేపథ్యంలో రూపొందింన ఈ సినిమాలో నేటి యువత ఎదుర్కొంటున్న సమస్యలను చూపించారు.

## నటవర్గం
* విక్రమ్ శేఖర్
* ప్రభ్​ జీత్ కౌర్
* పోసాని కృష్ణమురళి
* బెనర్జీ
* సప్తగిరి
* ఉత్తేజ్
* అల్లరి సుభాషిణి
* షకలక శంకర్
* దుర్గేష్
* శ్రీకాంత్ రాజ్ తౌటి
* రాజేందర్ రెడ్డి
* శ్రీ లలిత
* శ్వేతా బసు ప్రసాద్ (ప్రత్యేక పాటలో)

## మూలాలు

వర్గం:2015 తెలుగు సినిమాలు
వర్గం:పోసాని కృష్ణ మురళి సినిమాలు
వర్గం:ఉత్తేజ్ నటించిన సినిమాలు
మైసూరు సంస్కృతి

కుడి|thumb|200x200px|క్రాఫోర్డ్ హాల్, మైసూరు విశ్వవిద్యాలయం ప్రధాన కార్యాలయం.
మైసూరు కర్ణాటక రాష్ట్రంలోని నగరం. దీన్ని కర్ణాటక సాంస్కృతిక రాజధానిగా వ్యవహరిస్తారు. శతాబ్దాల పాటు మైసూరు రాజ్యాన్ని పరిపాలించిన ఉడయార్లకు ఇది రాజధాని. వుడయార్లు కళలకు, సంగీతానికి గొప్ప పోషకులు. వీరు మైసూరును సాంస్కృతిక కేంద్రంగా మలచడంలో గొప్ప కృషి చేశారు. మైసూరు మ్యూజియంలు, ఆర్ట్ గ్యాలరీలకు, దసరా సమయంలో సాగే పండుగలు, ఉత్సవాలకు సుప్రసిద్ధం, ఇవి ప్రపంచవ్యాప్తంగా పర్యాటకుల్ని ఆకర్షిస్తాయి. మైసూరు దోసె, మైసూర్ పాక్ వంటి వంటకాల పేరు నగరం పేరుమీదుగా వచ్చింది. ప్రముఖ చీరలైన మైసూరు సిల్క్ చీరలకు ఇక్కడ నుంచే ఆవిర్భవించాయి. మైసూరు చిత్రకళ అన్న ఓ ప్రత్యేక చిత్రకళా విభాగానికి కేంద్రంగా నిలిచింది.

## Notes

వర్గం:కర్ణాటక
దిగువ మానేరు డ్యామ్

**దిగువ మానేరు డ్యామ్** తెలంగాణ రాష్ట్రం లోని కరీంనగర్ జిల్లా తిమ్మాపూర్ మండలం అలుగునూర్ గ్రామంలో మానేరు నది మీద (1974 - 1985) నిర్మించబడింది. ఇది 163.000 హెక్టార్లకు (400,000 ఎకరాల) సాగు నీటిని అందించడమేకాకుండా మత్స్య పరిశ్రమకు, త్రాగునీటి సరఫరా వంటి ప్రయోజనాలను కూడా అందిస్తుంది.

## ప్రదేశం
ఈ డ్యామ్ కరీంనగర్ జిల్లాలో కాకతీయ కాలువకు 146 కిలోమీటర్ల దూరంలో మానేరు నదిపై 18°24' అక్షంశ, 79°20' రేఖాంశాల మధ్య ఉంది. మానేరు నది గోదావరి నదికి ఉపనది. ఈ మోహేడమడ నది గోదావరి నదితో కలిసే చోట ఈ డ్యాం నిర్మించబడింది. కరీంనగర్ పట్టణానికి6 కిలోమీటర్ల (3.7 mi) దూరంలో డ్యాం ఉంది.

## లక్షణాలు
దిగువ మానేరు ఆనకట్ట నిర్మాణం 1974లో ప్రారంభమై 1985లో పూర్తయింది. ఇది తాపీపని భూమి డ్యాం. దీని ఎత్తు లోతైన పునాది నుండి 41 మీటర్లు (135 అడుగులు),  భూమి నుండి 27 మీటర్లు (88 అడుగులు) గా ఉంది. డ్యామ్ పొడవు 10.471 మీటర్లు (34,354 అడుగులు), టాప్ వెడల్పు 24 అడుగులు (7.3 మీ) గా ఉంది.

## మూలాలు


వర్గం:తెలంగాణ జలాశయాలు
వర్గం:తెలంగాణ ప్రాజెక్టులు
కంబాలకొండ వన్యప్రాణి సంరక్షణ కేంద్రం

**కంబాలకొండ** విశాఖపట్నం సమీపంలో ఉన్న ఒక వన్యప్రాణి సంరక్షణ కేంద్రం. ఇది 1970 నుండి ఆంధ్రప్రదేశ్ అటవీశాఖ ఆధ్వర్యంలో నడుస్తున్నది. అంతకు మునుపు ఇది విజయనగరం రాజుల ఆధీనంలో ఉండేది. ఇక్కడ చిరుత పులులు ఎక్కువగా కనిపిస్తాయి.

## భౌగోళికం
ఈ కేంద్రం విశాఖపట్నానికి ఉత్తర దిక్కున 17.34° నుంచి 17.47° N ఉత్తర అక్షాంశాల మధ్యన, 83.04° E నుంచి 83.20° E తూర్పు రేఖాంశాల మధ్యన, ఐదవ జాతీయ రహదారికి పడమర వైపున నెలకొని ఉన్నది. విశాఖపట్నానికి 20 కిలోమీటర్ల దూరంలో ఉన్నది. ఈ ప్రాంతం ఎక్కువగా ఉష్ణమండల సతత హరితారణ్యాలు, పచ్చిక బయళ్ళు, కొండలు, లోయలతో కూడుకుని ఉంటుంది.

## చిత్రాలు

Pentatomid_nymph,_Kambalakonda_Wildlife_Sanctuary,_Visakhapatnam.jpg|ఒకరకమైన పురుగు
Capparis zeylanica shrub kambalakonda Visakhapatnam.jpg|Capparis zeylanica shrub kambalakonda, Visakhapatnam
Kambhalakonda EDC Vizag.jpg|వన్యప్రాణి సంరక్షణ కేంద్రం
Sorbus insignis rowan red beries bunch Kambalakonda Visakhapatnam.jpg|ఎర్రటి పండ్లు
Indian peafowl Kambalakonda Visakhapatnam.JPG|నెమళ్ళు
Reflections at Kambalakonda Wildlife Sanctuary.JPG|ప్రతిబింబాలు
Forest at Kambalakonda Visakhapatnam.JPG|అడవి
Axis axis spotteddeer at Kambalakonda Visakhapatnam.jpg|చుక్కల జింక
Greenery at Kambalakonda Eco Park.JPG|కంబాలకొండ ఏకో పార్కులో పచ్చదనం


## మూలాలు

వర్గం:విశాఖపట్నం జిల్లా పర్యాటక ప్రదేశాలు
యారాడ సముద్రతీరం

**యారాడ సముద్రతీరం** విశాఖపట్నం సమీపంలోని యారాడ వద్ద ఉన్న ఒక పర్యాటక ప్రదేశం. నగరం నుంచి సుమారు 15 కిలోమీటర్ల దూరంలో ఉన్న ఈ తీరం డాల్ఫిన్ నోస్ కొండలకు సమీపంలో ఉంది. ఈ తీరానికి మూడు వైపులా కొండలు, నాలుగో వైపు బంగాళాఖాతం ఉన్నాయి.
ఇక్కడ సౌకర్యాలు కల్పించడానికి ఆంధ్రప్రదేశ్ పర్యాటక శాఖ చర్యలు తీసుకుంటోంది. ఇక్కడ అరటి తోటలు, కొబ్బరి చెట్లు ఎక్కువగా ఉంటాయి. ఇక్కడ కొన్ని సినిమాలు కూడా చిత్రీకరణ జరుపుకున్నాయి. ఇది గంగవరం పోర్టు కు దగ్గరగా ఉండటంతో కొన్ని పారిశ్రామిక వ్యర్థాలు కలవడం వలన నీరు కొంత కలుషితమవుతోంది.

## చేరుకోవడం
ఈ బీచ్‌కు చేరుకోవాలంటే రోడ్డు మార్గంలో పోర్టు ఫ్లైఓవర్‌పైనుంచి సింధియా చేరుకొని వెళ్లాల్సివుంటుంది. ఇంకా బోట్‌పై ఫిషింగ్‌ హార్బర్‌ నుంచి హార్బర్‌ చానల్‌ను చేరుకొని, సాగరమాత దేవాలయం మీదుగా యారాడ చేరుకోవచ్చు. అయితే అన్ని సమయాల్లో వెళ్లే వీలుండదు. రోడ్డుమార్గం ఎక్కువ ఏటవాలుగా ఉండటం వల్ల యారాడకు కొద్ది బస్సులు మాత్రమే అందుబాటులో ఉంటాయి.

## శాస్త్ర పరిశోధన
ఈ తీరంలో పేరుకున్న అవక్షేపాల గురించి 2009 నుంచి 2010 మధ్యలో కొన్ని పరిశోధనలు జరిగాయి.

## మూలాలు

వర్గం:విశాఖపట్నం జిల్లా పర్యాటక ప్రదేశాలు
తేలుకుంచి పక్షి సంరక్షణా కేంద్రం

right|thumb|250px|తేలుకుంచి గ్రామంలోకి వలస వచ్చిన కొంగలు
**తేలుకుంచి పక్షి సంరక్షణా కేంద్రం** శ్రీకాకుళం జిల్లా ఇచ్చాపురం మండలం తేలుకుంచి గ్రామంలోని సైబీరియా నుండి వలసవచ్చిన పక్షి సంరక్షణా కేంద్రం. ఇది శ్రీకాకుళం జిల్లా కేంద్రానికి 115 కిలోమీటర్ల దూరంలో ఉంది.
## వలస పక్షులు
ఈ వలస పక్షులు ఇచ్చాపురం మండలంలోని తేలుకుంచి గ్రామంలోని రెండు చెరువుల్లో మాత్రం నీరు నిల్వ ఉండడంతో వాటితోనే ఈ పక్షులు జీవనాన్ని ప్రారంభించాయి. వాతావరణంలో మార్పుల వల్ల సైబీరియా తీరం నుంచి సుమారు 13 వేల కిలో మీటర్లు ప్రయాణం చేసి వచ్చే ఈ పక్షులను పెలికాన్‌ పక్షులని పిలుస్తుంటారు.
వీటి ప్రధాన ఆహారం నత్తగుల్లలు, చేపలు. ఇవి గ్రామంలోని చెట్లపై వాటి నివాసాలను ఏర్పాటు చేసుకుంటాయి. ఇవి గ్రామ పొలిమేర దాటిన తరువాత చెట్లపైకి వెళ్ళవు. ఇవి వాటి ఆహార అన్వేషణకు ఇచ్ఛాపురానికి సుమారు 35 నుంచి 40 కిలో మీటర్ల వరకు వెళ్ళి ఆహారంతో సహా తిరిగి తేలుకుంచిలో చెట్ల దగ్గరకు  చేరుకుంటాయి. అటవీ అధికారులు గ్రామంలో నత్తగుల్లల కేంద్రాన్ని ఏర్పాటు చేశారు. 
## 13 వేల కిలోమీటర్లు దాటి
ఏటా జూన్‌లో సైబీరియా తీరం నుంచి 13 వేల కిలోమీటర్ల దూరం దాటి వచ్చే ఈ పక్షులను ఓపెన్‌ బిల్డ్‌ స్టార్క్స్‌ (నత్తగొట్టు కొంగలు) అని వ్యవహరిస్తుంటారు. డిసెంబరులో తమ సంతతితో కలిసి తిరిగి వెళ్లిపోతాయి. ఇక్కడకు పది వేలకు పైగా సంఖ్యలో ఒకే జాతి పక్షులు వస్తుంటాయి. తేలుకుంచి గ్రామంలో ఉన్న చెట్లపైనే సర్ధుకుని గూళ్లు నిర్మించుకుని, గుడ్లను పెడతాయి.  వీటి ప్రధాన ఆహారం నత్తగుల్లలు, కప్పలు, చిరుచేపలు. వేకువ జామున చెట్లపై పక్షులు చేసే విన్యాసాలు తిలకించేందుకు ఎంతో ఆహ్లాదాన్ని కల్గిస్తాయి. అలానే సాయంత్రం వేళ ఆహారాన్వేషణ నుంచి తిరిగివచ్చే విహంగాలు చెట్లపై సందడి చేస్తాయి. వీటిని తిలకించేందుకు పెద్ద సంఖ్యలో పర్యాటకులు వస్తుంటారు. పొడవైన ముక్కుతో కనిపించే ఈ పక్షులకు కూనదశలో మామూలుగానే చిన్న ముక్కు ఉంటుంది. ఎదుగుతున్న కొద్ది ముక్కు పెరడగంతో పాటు, దవడల మధ్య ఖాళీ ఏర్పడుతుంది. అడుగున్నర పొడవున పక్షులు ఎదుగుతాయి. వాటి రెక్కలు కూడా ఒక్కొక్కటి అడుగున్నర వరకు ఉండటం వల్ల గాలిలో తేలిగ్గా ముందుకు సాగిపోతాయి. ఆ ఎగిరే తీరు కనువిందు చేస్తుంది. 
## మూలాలు

## ఇతర లింకులు
* ఉత్తరాంధ్రాకు అందమైన అతిథులు..

వర్గం:పక్షి సంరక్షణా కేంద్రములు
శ్రీ పెనుశిల నరసింహ వన్యప్రాణి సంరక్షణ కేంద్రం

**శ్రీ పెనుశిల నరసింగ వన్యప్రాణి సంరక్షణ కేంద్రం** ఆంధ్రప్రదేశ్ లోని నెల్లూరు జిల్లాలో ఉన్న ఒక వన్యప్రాణి సంరక్షణ కేంద్రం. ఇది సుమారు 1000 చ.కి.మీ విస్తీర్ణంలో వ్యాపించి ఉంది. ఈ అడవులలో కొన్ని అరుదైన, విలక్షణమైన, అంతరించిపోతున్న జీవజాతులు ఉన్నాయి.

## జీవజాతులు, వృక్ష జాతులు
ఉష్ణమండల సతతహరితారణ్యాలు అయిన ఈ అడవుల్లో అకేసియా, క్యాసియా, పొంగేమియా, కరిస్సా జాతులకు చెందిన మొక్కలు కనిపిస్తాయి. చిరుత పులులు, నీల్ గై, చౌసింఘా, ఎలుగుబంట్లు, నక్కలు, అడవి పందులు, రకరకాలైన సరీసృపాలు, పక్షి జాతులు కనిపిస్తాయి.

## మూలాలు

వర్గం:నెల్లూరు జిల్లా పర్యాటక ప్రదేశాలు
ఉప్పలపాడు పక్షి సంరక్షణ కేంద్రం

thumb|ఉప్పలపాడు పక్షి సంరక్షణ కేంద్రం
**ఉప్పలపాడు పక్షి సంరక్షణ కేంద్రం** ఆంధ్రప్రదేశ్, గుంటూరు జిల్లాలో ఉన్న ఒక పక్షి సంరక్షణ కేంద్రం. ఇక్కడ రకరకాలైన కొంగలను గమనించవచ్చు. ఇక్కడికి సైబీరియా, ఆస్ట్రేలియా లాంటి దేశాలనుంచి పక్షులు వలస వచ్చి స్థానికంగా ఉండే చెరువులకు సమీపంలో చెట్లపైన గూళ్ళు కట్టుకుంటాయి.

## ఎలా వెళ్లాలి
గుంటూరుకు 8 కిలోమీటర్ల దూరంలో ఉన్నదే ఉప్పలాపాడు.ఇది పెదకాకాని మండలంలో ఉంది. రోడ్డు మార్గం ద్వారా తప్ప రైలు సౌకర్యం లేదు.విమానం ద్వారా రావాలనుకొనేవారు విజయవాడ దగ్గర గన్నవరం వరకు వచ్చి 52 కిలోమీటర్ల దూరం వేరే వాహణం పై ఉప్పలపాడూ పక్షుల సంరక్షణ కేంద్రానికి రావల్సిఉంటుంది.రైలు సౌకర్యమైతే గుంటూరు వరకూ ఉంది.అక్కడ నుండి 8 కిలోమీటర్లు .
## చరిత్ర
ఇక్కడ 25 సంవత్సరాలకు పూర్వం పక్షి సంరక్షణ కేంద్రం ఈర్పడింది.
2002 లో ఉప్పలపాడు పక్షుల సంరక్షణ కేంద్రం చెరువును అటవీ శాఖ స్వాధీనం చేసుకుంది. ప్రస్తుతం గ్రామ పర్యావరణ అభివృద్ధి కమిటీ ఆధ్వర్యంలో ఉంది.
గుడ్లు పెట్టదానికి అనువైన వాతావరణం, ఆహారం లభించడం వలనే పక్షులు ఇక్కడకు వస్తున్నాయి.
ఇక్కడకు చైన, నేపాల్, హిమాలయాల నుంచి ఫెలికాన్స్, నైజీరియా నుంచి పెయింటెడ్ స్టార్క్స్, శ్రీలంక, ఆఫ్రికా నుంచి ఓపెన్ బిల్ స్టార్క్స్, దక్షిణాఫ్రికా నుంచి వైట్ ఐబిస్.ఇలా వివిధ దేశాల నుండి 32 రకాల పక్షులు ఆయా కాలాల్లో వలస వస్తున్నాయి.

శీతాకాలం మధ్యలో ఇక్కడకు వేల సంఖ్యలో వచ్చే రోజీ పాస్టర్స్ మిడతల దండును స్వాహా చేసి రైతులకు మేలు చేస్తున్నాయి.
పర్యావేత్తల అంచనా ప్రకారం ఈ పక్షులన్నిటికి కాపాలాగా ఉండే మరో పక్షే డాక్టర్ స్నేక్. 
వేలాదిగా వస్తున్న పక్షుల కోసం గ్రామం లోని మంచినీటి చెరువును 10 ఎకరాల విస్తీర్ణంలో విశాలమైన వదిలివేసారు.చెరువు మధ్యనున్న తుమ్మచెట్లు, మట్టి దిబ్బలు పక్షులకు ఆవాసంగా మారాయి.

## వలస
 జీవశాస్త్ర నిపుణుల లెక్క ప్రకారం వేల కిలోమీటర్ల ప్రయాణానికి ముందు ప్రాంత అంచనా కోసం కొన్ని పక్క్షులు ముందుగా పరిశీలించివెళ్ళిన తర్వాతే సమూహంగా రావడానికి ప్రయాణామవుతాయి.
కొన్ని నెలలపాటు ఉండడానికి సిద్ధపడే ఇక్కడకు వస్తాయి, వచ్చి గుడ్లుపెట్టి, పిల్లల్ని పొదిగి, వాటికి ఎగరడం నేర్పాకే తిరిగి తమ ప్రాంతాలకు

## అనుకూల కాలం
 అక్టోబరు నుండి మార్చి వరకూ వాతావరణ పరిస్థితులు అనుకూలంగా ఉండడంతో ఎక్కువ రకాల పక్షులు వస్తాయి.అక్టోబరు నెలలో సాధారణంగా ఉప్పలపాడులో సుమారు 15 వేల పక్షులు ఉంటాయి.

ఒకప్పుడు ప్రతియేటా 12000 దాకా పక్షులు వచ్చి చేరేవి. కానీ ప్రస్తుతం మారుతున్న వాతావరణ పరిస్థితుల కారణంగా కేవలం 7000 పక్షులు మాత్రమే కనిపిస్తున్నాయి. ఈ పరిస్థితిని చక్కదిద్దడానికి ఇక్కడ చెట్లను కృత్రిమంగా పెంచడం, చెరువులు తవ్వించడం లాంటి కార్యక్రమాలు చేపడుతున్నారు.
## మేలుకొలుపు
నెల్లూరు నేలపట్టుకు ఒకప్పుడు వెళ్ళే పక్షులు, పస్చ్చిమ గోదావరి జిల్లా ఏలూరు దగ్గరి కొల్లేటి సరస్సుకు వెళ్ళే పక్షులు ఈ రోజు ఏ ఉప్పలపాడూకు రావడం మిగిలిన ప్రాంతాలలో అనుకూల, పర్యవరణ పరిఖ్శ్ఃఇతులు క్షీణించడమే కారణం.ఈ ఉప్పలపాడూలో ఉన్న చెరువులు, చెట్లు, పక్షులకు కావల్సిన ఆహారం దొరకటంతో పక్షులు ఆసక్తి చూపిస్తున్నాయి.

## బయటి లింకులు
"RAM ROBERT RAHIM DETECTIVE PRODUCTIONS (Regd. No: 384/2017"

## మూలాలు

వర్గం:గుంటూరు జిల్లా పర్యాటక ప్రదేశాలు
వర్గం:పక్షి సంరక్షణా కేంద్రములు
సింగూర్ డ్యాం

thumb|సింగూరు డ్యాం వద్ద వుడ్ సాండ్‌పైపర్ పక్షి 

**సింగూర్ డ్యాం** తెలంగాణలోని  సంగారెడ్డి జిల్లా పట్టణానికి సమీపంలోని సింగూర్ గ్రామంలో  ఉంది. ఇది నీటిపారుదల, జలవిద్యుత్, తాగునీటి ప్రాజెక్ట్ గా ఉపయోగపడుతుంది. హైదరాబాద్ నగరానికి త్రాగునీరు సింగూర్ డ్యాం నుండే వస్తుంది. సింగూర్ డ్యాం మంజీరా నదిపై నిర్మించబడింది. 1989లో నిర్మాణం పూర్తిచేసుకున్న ఈ డ్యాం 29 Mcftల నీటి నిల్వ సామర్థ్యం కలిగివుంది.

## ప్రాజెక్టు వివరాలు
* ఈ ప్రాజెక్టును సంగారెడ్డి జిల్లా సింగూరు గ్రామం వద్ద నిర్మించారు.
* దీని సామర్థ్యం 30 టీఎంసీలు
* దీని ద్వారా 40,000 ఎకరాలు సాగవుతున్నాయి.
* ఈ ప్రాజెక్టు ద్వారా 15 మెగావాట్ల విద్యుత్ ఉత్పత్తి అవుతుంది.
*  ప్రసిద్ధ పర్యాటక కేంద్రంగా ఉన్న ఈ సింగూరు జలాశయంలో ప్రస్తుతం 1000 మొసళ్ళు ఉన్నాయి.

## డ్యాం గురించి

## మూలాలు

వర్గం:తెలంగాణ జలాశయాలు
వర్గం:సంగారెడ్డి జిల్లా
కొడైకెనాల్ సరస్సు

**కొడైకెనాల్ సరస్సు**, కొడైకెనాల్ పట్టణంలోని మానవ నిర్మితమైన, అతి ప్రసిద్ధమైన సరస్సు. తమిళనాడు రాష్ట్రంలోని దిండిగల్ జిల్లాలో ఉంది ఈ పట్టణం.  ఈ సరస్సును 1863 లో అప్పటి మదురై కలెక్టర్ సర్ వెరే హెన్రీ లెవింగ్ నిర్మించాడు. ఈ పట్టణాన్ని కూడా బ్రిటీష్ అధికారులు, మిషనరీలు ఎక్కువగా అభివృద్ధి చేశారు. కొడైకెనాల్ హిల్ స్టేషన్‌లో ముఖ్యమైన పర్యాటక ప్రదేశం ఇదే.

ఇక్కడ ఒక బోట్ క్లబ్బు, పడవ విహార సేవలూ సందర్శకులకు అందుబాటులో ఉన్నాయి. వేసవిలో పడవ ప్రదర్శనలు, పూల ప్రదర్శనలూ ఇక్కడ సాధారణం.

## చేరుకోవడం
తిరునల్వేలి నుండి కోడై రోడ్డు రైల్వే స్టేషనుకు రైలుద్వారా చేరుకోవచ్చు. అక్కడి నుండి 80 కి.మీ. రోడ్డు దారిలో కొడైకెనాల్ చేరుకోవచ్చు. లేదా 18 కి.మీ. కాలి నడక దారిలోనైనా చేరుకోవచ్చు. పళని రైల్వే స్టేషను నుండి కొడైకెనాల్ 64 కి.మీ. మదురై నుండి 121 కి.మీ., కోయింబత్తూరు నుండి 135 కి, మీ. ఉంటుంది. తమిళనాడు లోని వివిధ ప్రాంతాల నుండి బస్సు సర్వీసులు కూడా ఉన్నాయి.

## ఆకృతి, నిర్మాణం, శీతోష్ణస్థితి

ఈ సరస్సు నక్షత్రం ఆకారంలో, కొడైకెనాల్ పట్టణానికి నడిమధ్యన ఉంది. చుట్టూ పచ్చని పళని కొండలతో రమణీయంగా ఉంటుంది. సరస్సుకు ప్రధాన నీటి వనరు ఈ కొండలే.

మూడు వాగులు ప్రవహించే చోట ఒక మట్టి కట్ట కట్టి సరస్సును నిర్మించారు. సరస్సు పరీవాహక ప్రాంతంలో 1650 మి.మీ. వార్షిక వర్షపాతం ఉంటుంది. వేసవిలో ఉష్ణోగ్రతలు 19.8&nbsp;°C (గరిష్ఠ) and 11.3&nbsp;°C (కనిష్ఠ) గాను, శీతాకాలంలో 17.3&nbsp;°C (గరిష్ఠ) and 8.3&nbsp;°C (కనిష్ఠ) గానూ ఉంటాయి.  ఈ సరస్సు నుండి బయటికి ప్రవహించే నీటి ప్రవాహంతో 8 కి.మీ. దూరాన సిల్వర్ కాస్కేడ్ అనే జలపాతం ఏర్పడింది. దీని ఎతు 180 అడుగులు ఉంటుంది.

## నీటి నాణ్యత
సరస్సు లోని నీటి నాణ్యతను పరీక్షించినపుడు  కింది విషయాలను గమనించారు:

# హిందూస్తాన్ యునిలీవర్ కంపెనీ వారి థర్మామీటరు తయారీ సంస్థ విడుదల పాదరసం వలన సరస్సు నీరు కలుషితమైంది.
# మైక్రోబియల్ విశ్లేషణ ప్రకారం సరస్సు నీరు తాగేందుకు పనికిరాదు. గృహావసరాలకు వాడే ముందు దీన్ని శుద్ధి చెయ్యాలి.
# ప్లవకాల విస్తరణ అనేక పర్యావరణ విషయాల వలన ప్రభావితమైంది
# ఎనిమిది జాతుల సూక్ష్మ జలచరాలను గమనించారు.
# నీటి కాలుష్యానికి పర్యటకులు, దగ్గరలో నివసించే ప్రజలూ కారణం
# సరసు కట్ట నుండి 200 అడుగుల లోపు నిర్మాణాలు చెయ్యకూడదనే కోర్టు ఆదేశాలను ధిక్కరించి నిర్మాణాలు చేసారు.
# సరస్సు లోకి కొత్త నీటి రాక, పాత నీటి పోక జరుగుతూ ఉంటుంది కాబట్టి నీటి నాణ్యతపై ఉన్న కాలుష్య కారకల ప్రభావం మారుతూ ఉంటుంది.
# చుట్టుపక్కల ఉన్న హోటళ్ళు మొదలైనవాటి నుండి వచ్చే సేద్రియ కాలుష్య కారకాలు నీటిని కలుషితం చేస్తున్నాయి

## References

వర్గం:తమిళనాడు పర్యాటక ప్రదేశాలు
భిన్నం

**ఫ్రాక్షన్** లేదా **భిన్నం** (**Fraction**) అనేది మొత్తం యొక్క ఒక భాగాన్ని లేదా చాలా సాధారణంగా సమాన భాగాల యొక్క ఏదైనా సంఖ్యను సూచిస్తుంది. ప్రతిరోజు మాట్లాడుకునేటప్పుడు ఏదైనా నిర్దిష్ట పరిమాణం యొక్క ఎన్ని భాగాలు ఉన్నాయనేది ఉదాహరణకు సగం, ఎనిమిది భాగాలలో ఐదు భాగాలు, మూడు పావులు అని ఇలా భిన్నం వివరిస్తుంది.

వర్గం:భిన్నాలు
వర్గం:సంఖ్యలు
ఇద్దరు కొడుకులు

**ఇద్దరు కొడుకులు** 1982, మార్చి 6వ తేదీ విడుదలైన తెలుగు సినిమా.రవీంద్ర ఆర్ట్ క్రియేషన్స్ పతాకంపై కె వి నారాయణరెడ్డి నిర్మించిన , ఈ చిత్రానికి కట్టా సుబ్బారావు దర్శకత్వం వహించారు. ఈ చిత్రంలో ఉప్పు శోభన్ బాబు, రాధ, కవిత,సత్యనారాయణ ముఖ్య పాత్రలు పోషించారు. ఈ చిత్రానికి సంగీతం కొమ్మినేని చక్రవర్తి అందించారు.

## తారాగణం
ఉప్పు శోభన్ బాబు 

రాధ 

కవిత 

సత్యనారాయణ 

నాగభూషణం 

నూతన్ ప్రసాద్ 

## సాంకేతిక వర్గం
దర్శకుడు: కట్టా సుబ్బారావు 

సంగీతం:కొమ్మినేని చక్రవర్తి 

నిర్మాత: కె.వి .నారాయణరెడ్డి 

నిర్మాణ సంస్థ: రవీంద్ర ఆర్ట్ క్రియేషన్స్ 

సాహిత్యం:సింగిరెడ్డి నారాయణరెడ్డి, వేటూరి సుందర రామమూర్తి 

నేపథ్య గానం: శ్రీపతి పండితారాథ్యుల బాలసుబ్రహ్మణ్యం,శిష్ట్లా జానకి, పులపాక సుశీల,మాధవపెద్ది రమేష్ 

విడుదల:06:03:1982.

## పాటలు
# అందాల దేవతా అనురాగ దీపిక ఇకనైన ఒక - ఎస్.పి.బాలసుబ్రహ్మణ్యం,ఎస్.జానకి - రచన: సినారె
# అందుకో అందుకో ఈ హద్దులు ఇంకెందుకు - ఎస్.పి.బాలసుబ్రహ్మణ్యం, పి.సుశీల - రచన: సినారె
# జీవితమే చెలగాట ఆడుకో అనువైన చోట - ఎస్.పి.బాలసుబ్రహ్మణ్యం - రచన:  సినారె
# పలకాలి తోలి ముద్దు పల్లవిగా కరగాలి మన - ఎస్.పి.బాలసుబ్రహ్మణ్యం, పి.సుశీల - రచన:  సినారె
# బాకా బాజా డోలు సన్నాయి పల్లకి వస్తుంది - ఎస్.పి.బాలసుబ్రహ్మణ్యం, ఎం.రమేష్ - రచన: వేటూరి
# సరి సరి నాజంట మరి మరి ఎవరంట ఆటలోన - పి.సుశీల,ఎస్.పి.బాలసుబ్రహ్మణ్యం - రచన: సినారె 

## మూలాలు
1.ఘంటసాల గళామృతము, కొల్లూరి భాస్కరరావు బ్లాగు.
వర్గం:శోభన్ బాబు నటించిన సినిమాలు
వర్గం:సత్యనారాయణ నటించిన సినిమాలు
పూలపిల్ల

**పూలపిల్ల** 1968, సెప్టెంబరు 21 శనివారంనాడు విడుదలైన తెలుగు డబ్బింగ్ సినిమా. ఈ సినిమా రాజ వీటు పిళ్లై అనే తమిళ సినిమా నుండి డబ్ చేయబడింది. శ్రీ తిరుమలేశ్వర ప్రొడక్షన్స్ బ్యానర్ పై పి.ఎం. షణ్ముగం, డాక్టర్ ఎం.ఎన్. చెంగల్‌రాయ నాయుడు లు నిర్మించిన ఈ సినిమాకు వి.దాదా మిరాశి దర్శకత్వం వహించాడు. జైశంకర్, జయలలిత, జయభారతి ప్రధాన తారాగణంగా నటించిన ఈ సినిమాకు ఎస్.ఎం. సుబ్బయ్య నాయుడు, రాజారాం లు సంగీతాన్నందించారు.

## వివరాలు
* దర్శకుడు: దాదా మిరాశీ
* నిర్మాతలు: పి.ఎం.షణ్ముగం, ఎం.ఎన్.చంగల్రాయనాయుడు
* సంగీతం: రాజారాం, ఎం.ఎస్.సుబ్బయ్యనాయుడు
* మాటలు: రాజశ్రీ
* నటీనటులు: జయలలిత, జయశంకర్, శ్రీకాంత్, పుష్పలత, వి.ఎస్.రాఘవన్, ఎం.ఎన్.నంబియార్
## మూలాలు

వర్గం:తెలుగు డబ్బింగ్ సినిమాలు
వర్గం:జయలలిత నటించిన సినిమాలు
ధవళ సత్యం

**ధవళ సత్యం** ఒక తెలుగు సినిమా దర్శకుడు.

## జననం
సత్యం పశ్చిమ గోదావరి జిల్లా, నరసాపురంలో జన్మించాడు.

## సినీరంగ ప్రస్థానం
సినిమా దర్శకుడిగా కాకముందు సత్యం ప్రజానాట్యమండలి లో పనిచేసి అనేక నాటకాలను ప్రదర్శించాడు, దర్శకత్వం వహించాడు. జ్వాలాశిఖలు, యుగసంధి, సత్యంవధ, ఇరుసు మొదలైన నాటకాలు ఇతనికి మంచి పేరును తెచ్చిపెట్టాయి. దర్శకరత్న దాసరి నారాయణరావు దగ్గర సహాయ దర్శకుడిగా పనిచేశాడు.

### సినిమాలు
# మహ్మద్ బిన్ తుగ్లక్ - అసిస్టెంట్ డైరెక్టర్
# ఒకే కుటుంబం - అసిస్టెంట్ డైరెక్టర్   
# శివరంజని - అసోసియేట్ డైరెక్టర్
# రంగూన్ రౌడీ - అసోసియేట్ డైరెక్టర్
# రావణుడే రాముడైతే - అసోసియేట్ డైరెక్టర్
# జాతర - దర్శకుడు
# ఎర్రమల్లెలు - దర్శకుడు
# యువతరం కదిలింది - దర్శకుడు (నంది ఉత్తమచిత్రం, మందాడి ప్రభాకర రెడ్డి ఉత్తమ నటుడు)
# సుబ్బారావుకు కోపంవచ్చింది - దర్శకుడు
# చైతన్యరథం - దర్శకుడు (విజయవాడ కేంద్రంగా కృష్ణా జిల్లా రాజకీయాలను శాసించిన వంగవీటి సోదరుల నిజ జీవిత కథాంశంతో రూపొందిన ఈ చిత్రం 26 కేంద్రాలలో శతదినోత్సవం జరుపుకుంది)
# ఎర్ర మట్టి - దర్శకుడు
# గుడి గంటలు మ్రోగాయి - దర్శకుడు
# దొర బిడ్డ - దర్శకుడు
# రామాపురంలో సీత - దర్శకుడు
# ఇంటింటి భాగోతం - దర్శకుడు
# భీముడు - దర్శకుడు
# నేనుసైతం - దర్శకుడు
# లవ కుశ - దర్శకుడు

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తెలుగు కళాకారులు
వర్గం:తెలుగు రంగస్థల కళాకారులు
వర్గం:తెలుగు రంగస్థల దర్శకులు
వర్గం:పశ్చిమ గోదావరి జిల్లా సినిమా దర్శకులు
కట్టా సుబ్బారావు

**కట్టా సుబ్బారావు**  తెలుగు సినిమా దర్శకుడు. ఇతడు దర్శకత్వం వహించిన సినిమాలన్నీ కుటుంబకథా చిత్రాలే. ఇతడు సుమారు 20 సినిమాలకు దర్శకుడిగా పనిచేశాడు. ఇతడు 1940 జనవరి 3వ తేదీన పుట్టాడు. ఇతని స్వస్థలం తూర్పు గోదావరి జిల్లా, రాజోలు మండలం, ములికిపల్లె అయినా ఇతడు రంగూన్‌లో పెరిగాడు. బొంబాయిలోని ఒక ప్రైవేటు సంస్థలో కెమెరామాన్‌గా శిక్షణ పొందాడు. ఇతడు చాలా చిన్న వయసులోనే అంటే 48 ఏళ్ల వయసులోనే 1988, జూలై 12వ తేదీన మరణించాడు. ఇతడు కె. ప్రత్యగాత్మ, వి.మధుసూదనరావు ల వద్ద దర్శకత్వశాఖలో శిక్షణ పొందాడు. ఇతడికి 1979లో నిర్మించబడిన దశ తిరిగింది మొదటి సినిమా కాగా 1985లో విడుదలైన మాంగల్య బంధం ఆఖరి సినిమా.  
thumb|వియ్యాలవారి కయ్యాలు

## సినిమాల జాబితా
# దశ తిరిగింది (1979) 
# వియ్యాలవారి కయ్యాలు (1979)
# కొంటెమొగుడు పెంకిపెళ్ళాం (1980) 
# కోడళ్ళొస్తున్నారు జాగ్రత్త (1980)
# పెళ్ళిగోల (1980)
# బంగారు బావ (1980)
# మొగుడు కావాలి (1980)
# అల్లుడు గారూ జిందాబాద్ (1981)
# గడసరి అత్త సొగసరి కోడలు (1981)
# ఘరానా గంగులు (1981) 
# ప్రేమ నాటకం (1981)
# మా పెళ్ళి కథ (1981)
# శ్రీరస్తు శుభమస్తు (1981)
# ఇద్దరు కొడుకులు (1982)
# కోరుకున్న మొగుడు (1982)
# వయ్యారి భామలు వగలమారి భర్తలు (1982)
# అక్కమొగుడు చెల్లెలి కాపురం (1983)
# పుణ్యం కొద్దీ పురుషుడు (1984)
# మాంగల్య బంధం (1985)

## మూలాలు

## బయటి లింకులు
* కట్టా సుబ్బారావు అధికారిక జాలస్థలి
* ఇంటర్నెట్ మూవీ డేటాబేస్‌లో కట్టా సుబ్బారావు పేజీ

వర్గం:తెలుగు సినిమా దర్శకులు
వర్గం:1940 జననాలు
వర్గం:1988 మరణాలు
వర్గం:తూర్పు గోదావరి జిల్లా సినిమా దర్శకులు
పుష్పలత (నటి)

**పుష్పలత**, ముందుతరం సినిమా నటి. ఈమె తెలుగు, తమిళ సినిమాలలో క్యారెక్టర్ పాత్రలను పోషించింది. ఈమె తమిళ నటుడు ఎ.వి.ఎం.రాజన్ను వివాహం చేసుకుంది. వీరి కుమార్తె మహాలక్ష్మి పలు కన్నడ సినిమాలలో నటించింది.

పుష్పాలత 1958లో  సినిమాతో సినీరంగంలోకి అడుగుపెట్టి ఆ తరువాత తెలుగు, తమిళం, కన్నడ, మలయాళం, హిందీ భాషలలో దాదాపు 100కు పైగా సినిమాల్లో నటించింది.

## పుష్పలత నటించిన తెలుగు సినిమాలు
పుష్పలత నటించిన తెలుగు సినిమాల పాక్షిక జాబితా:
# సంసారం (1950)
# తిలోత్తమ (1951)
# పెళ్ళి చేసి చూడు (1952)
# ఆడబిడ్డ (1955)
# విప్లవ స్త్రీ (1961)
# కవల పిల్లలు (1964)
# పూలపిల్ల (1968)
# పెద్ద కొడుకు (1972)
# మేమూ మనుషులమే (1973)
# ఊర్వశి (1974)
# జమీందారు గారి అమ్మాయి (1975)
# యుగపురుషుడు (1978)
# రాజపుత్ర రహస్యం (1978)
# శ్రీరామ పట్టాభిషేకం (1978)
# మా వారి మంచితనం (1979)
# రంగూన్ రౌడీ (1979)
# వేటగాడు (1979 )
# అమ్మాయికి మొగుడు మామకు యముడు (1980)
# కాళి (1980)
# కొండవీటి సింహం (1981)
# ప్రేమ కానుక (1981)
# రాధా కల్యాణం (1981)
# నువ్వే నా శ్రీమతి (1988)
## మరణం
పుష్పలత వృద్ధాప్యం కారణంగా అనారోగ్య సమస్యలతో బాధపడుతూ 87 సంవత్సరాల వయసులో  టీ.నగర్ లోని తిరుమల పిళ్లై రోడ్డులోని ఆమె స్వగృహంలో 2025 ఫిబ్రవరి 4న మరణించింది. ఆమెకు ఇద్దరు ఆడ పిల్లలు ఉన్నారు.

## మూలాలు

## బయటి లింకులు
* ఇంటర్నెట్ మూవీ డాటాబేస్ లో పుష్పలత పేజీ

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:2025 మరణాలు